url: =US gamsung khualzinna pawlkhat – 49 :: ZOMI DAILY\nUS gamsung khualzinna pawlkhat – 49\nposted on 20 February 2016 at 8:00 am UTC+9:30 Lomkholna: Article, Awnzapau\nHih tunnel kici mawtaw pai nading aa leinuai tuinuai vutlet a mawtaw lampi kibawl pen, Engineer Ole Singstad in design bawlin kum 1934 kumin a masa pen akituamcip mawtaw lampi (tube) lamh kipan hi. Kum thum khit 1937 kum ciangin mawtaw kipai sak hi. Hih tunnelte a thumin Hudson gunnuai a pai ahihi. New Jersey lam pan maikim a kilut ahih hangin New York khuapi a tun ciangin nihte a kizom hilhelin ki-letkhia napi, a saklam penpen tunnel pen innhuangpi (block) nih bang a dangte gel tawh kigamla in suakkhia hi.\nA taktak in a khatna leh a nihna sep ton ding a, a ngaihsutsa uh ahih hangin, a nihna pen 1938 kum ciangin tawmvei khawl bawl a, 1941 ciangin kipan kik leuleu hi. Kum 1945 February 1, ni in a nihna kihong hi. A thumna lam ding ciangin kithukimna om thei pak lo ahih manin tawlpi sung mah ki-ngak niloh hi. A tawp khakna ah mawtaw hong tam semsem ciangin hong kisam semsem a, lam thuah lohin phamawh hi. 1957 May kha in a thumna hong leuleu hi.\nLocale Weehawken, New Jersey and Mid Manhattan\nMaintained by Port Athority of New Jersey and New York\nTotal length 7,482.0’ (North tube)\n8,216.0’ (Center tube)\n8,006.0’ (South Tube)\nVertical Clearance 13.0’\nOpened December 22,1937 (Center tube)\nToll (East bound) Autos $8 in Cash, $8 peak with\n(E-Z Pass), $6 off-peak with (E-Z Pass)\nClifford Milburn Holland Tunnel\nHih tunnel min pen US a mi minthang gam makai, kumpi nasem ulian leh a khua kim a hero cihte min pua lo in nidang a, a om ngei nai lo akiseh ngei nai lo a leii lampa ngiat Chief Engineer pa min vawh in kiphuak ahihi . A tungg a patin, Hudson River Vehicular Tunnel ahih kei leh The Canal Street Tunnel cia ki-minvawh ahihi. Hudson gunnuai\nmah a kipaisak ahi a, Jersey City leh Manhattan kipehsak tunnel ahihi.\nKum 1920 in lamh kipanin 1927 ciangin mansiang hi. Atung a pulaaksa mah bangin engineer makaipipa min pua akilam hi a, ama nuntak lai (1883-1924) in kimanzo nai lo in sihsan hi. Tunnel designer minthang mahmah Ole Singstad mah ii design a hihi. National Historic Landmark in 1993 kumin kiciamteh hi.\nCarries 4 lanes of I-78\nLocale Jersey city, New Jersey and Lower Manhattan\nTotal length 8,558.0’ ( Westbound ) 8,371.0’ ( Eastbound )\nVertical clearance 12.5’\nAADT 95,063 (2007)\nOpened November 13, 1927\nToll (Eastbound) Autos $8 Cash,$8 peak with\nBaihtakin Khualaizang Vutlet Lampi (Midtown Tunnel) zong kici hi. Ole Singstad design suaih mah hi leuleu hi. East River gunnuai kantan in kilam a, Queens huamsung teng leh Manhattan huamsung teng kimatsakna vutvang lampi (tunnel) ahihi. Akizom hilhel a kivutvang hi a, vang khatah mawtaw lam zing nih tuak kipaisak hi. November 15, 1940 in kihong hi.\nCarries 4 lanes of I-495\nLocation Manhattan, New York and Queens, New York\nMaintained by Triborough Bridge and Tunnel Authority\nTotal length 6,414.0’\nVertical clearance 12’1”\nAADT 81,607 (2007)\nOpened November 15, 1940\nToll $5.5 as of July 12, 2009 (Both direction per car\nin cash); discount available with (E-Z Pass)\nNorth America ah gunnuai a kivutvang mawtaw lampi lakah a sau penpen ahihi. Long island sung a om Brooklyn leh Manhattan huamteng kipehna tunnel hi a East River nuai ah kivut hi. A tungg lai in gunnuai lamah paisak lo in Brooklyn leh Manhattan lei bangin leii lianpi khat lam ding acih uh ahihi. Pawl khat in Manhattan Skyline hoihna teng liah ding hi ci’n thukim lo uhhi.\nA tawp khakna ciangin gal hong piang leh zong ih do kikna ding nawngkai ding hi ci in The 32nd President Franklin Delano Roosevelt in galkap uliante tungtawn in order a piak bek ciangin athu siang hi. Tunnel nih a kizom hilhel in kipai sak a mawtaw lampi zing nih tuak nei hi. Designer zong Ole Singstad mah hi zel hi. 1950 kumin kihong hi. Tu laitakin I-478 in tawn hi.\nLocale Manhattan, NY and Brooklyn,NY\nMaintained by Triborough and Tunnel Authority\nTotal length 9,117’\nVertical Clearance 12’\nAADT 51,064 (2007)\nOpened May 25, 1950\nToll $5.5 as of July 12,2009(Both directions per car in cash)\nPrevious: Tedim Khua leh Zomi ~ Pu Zokhai\nNext: Suahtakna Koi Ah Om Hiam? ~ Hau Za Cin\nKLCC gei ah singkungpi banghang apuk hiam?\nDr. Cing Pum Neam Operation ki bawltading (Update 18 Nov)


timestamp: atn

url: =Thuthak Tomkimcing 5 Sep 2014 :: ZOMI DAILY\nThuthak Tomkimcing 5 Sep 2014\nposted on 5 September 2014 at 8:03 pm Lomkholna: Hauthang, Myanmar, News, World, Zomi\nA. Chin State Thukhen Maangpi Palai te nasepzia kikupna.\nChin State Hakha khuapi ah Myanmar gambup Thukhen mangpi te leh Chin State thukhen mangpi te a (7) veina thukhen zia nasep kikup nawina 2014 Sep 4ni Zinglam daak 10 am pan kipan in bawl uh hi. Hunhon thugen na ah Chin State Thukhen Mangpi U Win Myint Kyaw in nei hi. Hih mun ah Thukhen Mang palai 13 kihel uh hi. Chin State Thukhen Mangpi in Myonee pan kipan District Thukhen zum nasem te in Kha sumte kumpi pan kipia khin ahih man in Mipi tungpan deihsak na tawh akipia sumte san loh ding keelsel guknek ( Corruption) zatloh ding vaikha hi. Tuhun kiuk zia kikhelna dungzui in gukneek zatna kithei leh mipi lauhuai zawta cihi.\nB. Tamu Khupi ah Sisan hopkhiatna kibawl.\nZomisung khat leh khat kihuh theihna kipan pih theihna te sung pan namkhat ahi Damlo zato lum cina mite siisan kisam te ading in Tamu om khangno te in siisan piakkhiat na leh kaih khopna bawl uh hi. Tua mun ah pawl thum in kikhen uh a, Tamu khangno kipawl na, Meokuang kipawlna leh Gurkha nam kipawlna te pan insiisan hopna piakkhiatna kaihkhopna nei uh hi. A Group sii san tawl 200tak kingah khia cih kiza hi.\nC. Thein Sein thugenna ah’ Pu Dr. Ngun Cung Lian kamphen.\nGamlian kumpi minam Ngeina leh Lai kiptak anei Myanmar in zong koikoi munpai ta leh apianpih kampau tawh pau ciatciat in a, minam dang te theih nading kamphem tonpih den hi. Khangno te in I kumpi pan in Mikang pau theilo liang ahiam ci thei uhi. Ataktak ikumpi pa thu gen mikang ten atheih nading in kamphen atonpih hi a namlian hi ung cih lahna hi gige zaw ahihi. Sal le sila, Agaltai minam hilo Nampi cih nopna alah na ahihi. Tu in zong Myanmar President leh NZZ (Neue Zeue Zurcher) News thuthak tangko te tawh kimuhna ah CNF pan Pu Dr Ngun Cung Lian in kamphen sak hi. Neue Zeue Zurcher pen Switzerland gam ah thuthak tangko minthang pen khat in kithei hi.\nPrevious: Joye Meyer in a hauhzia gen ~ Zomi Quavadis\nNext: Tulaai leitung Thuthang Tuamtuam Updates September 5, 2014\nI am lost in the midst of Zomi movement ~ Khup Khan Thang\nBanghangin lungsim picing thei mahmah lo? ~ Awn Za Pau\nLengtong Hoih mah hoihpen laihiam ~ Lian Tuang\nKennedy Space Center ah – 3 ~ Hau Za Cin\nPaunak leh a khiatna – 6\nZo Sunni leh B Muan Ngaihte Holimna\nZOMUS: Aims and Objectives\nLangh Luan Nang te pata UN pan Contact ki ngahlo\nCovid-19 Alert VI: Coronavirus Stimulus Relief pan akipia huhna sumvai\nUS President Trump leh Malaysia PM Najib te September khasung kimuding


url: =November 18, 2018, 11:12:13 AM\nAuthor Topic: 【BOT】  C.A.T. Cryptocurrency Automatic Trader 5.2 BETA + BINANCE !!!  (Read 499006 times)


url: =Tuni Pasian Kammal (April 12, 2018) :: ZOMI DAILY\nTuni Pasian Kammal (April 12, 2018)\nposted on 12 April 2018 at 10:18 pm UTC+8 Lomkholna: Biakna, Kammal, News\nTopa longal neihdang nei lo ka hih manin ama tung bekah lametna ka nei hi. Amah a muangte a dingin Topa a hoih hi. Lametna ding om thei lai ahih manin phunphun huai dek lo hi.” (Kahla 3:24-25, 29 TDB)\n1) Leitung miten Pasian um mahmah i kicih hangin a tawntungin Pasian bek maingat tinten zo ding kitawm mahmah mawk hi. Hehna ding khatpeuh, dahna ding khatpeuh maizumna ding khatpeuh mi pampaihna khat peuh i tuah teh kam khat zong paulo phunlo ding mi kitam khollo ding hi.\n2) Ahi zongin tuate kawmkal mah panin Topa bek mah honghuh ding cih ama tung bekah lametna nei-in Topa bek mah muangin hi leng, amah a muang mite tungah Topa hoihin a hoihna hong kilangsak tawntung hi.\n3) A tawpna ah Topa bek mah muangin ama deihna bangin gamta napi-in ei ngaih sut dan hong pian kei phial mahleh zong Topan ama deihna khat om hi cih lungmuanna, khamuanna khat teitei hong pia veve hi.\n4) Bangbang ahi zongin tu ni’n na maban ading na ngaih sutna bangin hongpiang lo-in na maban kikhak nasa kha hiam? Bangbang ahi zongin Pasian mah muang tentan photphotin phunphun nai kenla Topa tung lametna nei photphot in. Pasian in na masuan ding lampi tampi nei cih mangngilh ngei kei in.\n5) Ama hun ngak siamin ama hong pina bangbangin zui peuhpeuh leng ei ading asia ding gel ngeilo cih phawk tawntung ni. Topa hong tonpihpihna ah zui siamin amah a muang zo tawntung dingin mimal kim Topan thupha hong pia kim ciat tahen. Amen\nPrevious: Kanu leh kapa that na hihi\nNext: Johor Baru ah kumpipa in sum hawmding cih thuthang hangin Shopping Mall ah mi dimzihziah\nKikhemkhem nawn kei ni ~ Lian Tuang\nA Mawknapi Huihpi Nungdelh bang (Vanity and Grasping for the Wind)\nUS, Tulsa khuasung ah Zomi Pasto leh laithei mikhemkhem pawlkhat\nEaster Sunday Message: Na dam hiam? Zeisu in Dammaw hongci hi ~ Sia Pau Khai\nTedim Khua Zuun Kik Dihni (2) ~ Khup Khan Thang\nA Thokik Zeisu kammal masa 7 te ~ Sia Pau Khai


url: =Khuado Pawi Thu ~ Siam Khaute :: ZOMI DAILY\nposted on 11 October 2015 at 7:59 am Lomkholna: Article, Khuado, SiamKhaute\nThumasa: Tedim gam sungah Khuado a kizat ciat hangin, lasak akipan gamtatnate kibang kim lo hi. Bang hang hiam cih leh, omna mun kikhat lo ahih mah bangin ih omna mun tawh kituakin gam min, khua min, lui minte tampi-in phuisam, lasak leh gamtatna ah kizang ciat hi. A kibang lo nengneng a om hangin, Khuado ngeina kician omlo hi ci-a ngaihsut ding hilo hi. Khuado thu ih gen a kibat kim lohna zong athupitna mahmahna hi zaw hi, ci-in ngaihsut ciat ding ka deih hi.\nKhuado pawi ih cih pen Zomite pawi neih thupi pen leh lim zat pen ahi hi. Hih pawi pen tuuk anlak khit ciang kibawl ahi hi. Khuado pawi bawl hun leh Vaite pawipi “Diwali Puja” leh Kawlte pawipi “Mithuun Puai” bawl hun kituak a, Khuado pawi ih bawl zia tawh kibat mahmahna nei-in mei kide tek hi. Kawl leh Vai ten “Khuaimeivak” de-in, Zomite in “Meilah” ih de hi. Hih panin Zomite pen minampite mah banga ngeina zia leh tong kician anei ih hih lam kilang mahmah hi.\nTua banga ngeina zia leh tong kician anei minam picing kihi napi in, minam picing hong hisak ih minam pawipi Khuado ih neihna natawm a theilo tampi ki-om ding hi. Minam pau, lai, ngeina, pawi leh khanglui vante kician a neilote minam picing kici theilo ahih anin a it lo, akem lo, apuah lote minam khangto suak ngeilo hi.\n1. A khiatna:\nKhua cih in khiatna anam tuamtuam nei hi. Pasian genna –in “Khuavak” kizangin, Dawite genna in “Khuazing”kizang hi. “DO” ih cih in zong khiatna nam tuamtuam mah nei-in, a sia lam leh ahoih lamin kizang khawm thei hi. Ih it ih ngaih hong zin, hong lengla aom ciangin zin do, lengla do ci-in “Do” zatna mun ah om mah bangin, hong bawlsia thei dawi leh gaalte I sim ciangin zong “Do” ci-in zatna mun mah om veve hi. Zomite in “PAWI” ih cih pen Mikangte in “Festival/feast,” ci-in, Vaite in “PUJA” ci-in, Kawlte in Puai na ci uh a, Luhseite in “Kut” na ci uh hi.\nTua panin Khuado pawi pen thupha hong guan Pasian dona, lungdam kohna leh thupha ngetna pawi hi-in, a lang khat lam ah hong bawlsia thei dawi leh kaute lak pan kisiansuahna dinga dawi leh kaute hawlkhia a dina pawi hi hi.\nKhuado pawi ih neih zwh kum za guk(600) peuh mah sawt khindingin ki-um hi. Khuado pawi pen khangthak ngeina zui-in Manipur gamah Tedim Chin Cultural Club makaihna twh October 11, 1969 kumin Tangnuam khua-ah zat kipanin, Mizoram ah Zomi Society makaihna twh November 12, 1994 kumin Sairang, Tlawnglui ah kizang hi. Tuipi galkai Zomite’n Singapore Zomi Innkuante makaihna twh 1995 kum panin Singapore khuapi ah “Leitung Bup Zomi Khuado pawi” min vawhin zat hong kipan to-in, tu ciangin leitung bup ah Zomite omna peuhmah ah kizang kawikawi ta hi.\n3. A zat hun:\nKhuado pawi in “NI” neilo-in a hun bek nei hi. Ahi zongin ahun kum simin September leh October khasung hi hamtang hi. Bang hang hiam cih leh Khuado pawi in tuk hun anlak khit ciang a kibawl hi a, kumkhat leh kum khat khua khat leh khua khat anlak hun aki tuah lianlian theih loh ban ah khua sungah mipite om kim hun ding tawh kigel a, kibawl ahih manin ani kiciang tan lian thei lo hi. Ahi zongin Khuado ni ding leh vai khempeuh tangpi tawh kisai ahih manin hausa leh upate in agel loh phamawh hi. Upate in atunga ih gen Kha sungin nikhat seh phot uh hi. Bang hang cih leh khualzin gamvakte tua sungin hong tungkim theih leh cih deihna ahi hi.\nLam khat panin Aizawl dan khawng ah khuapite ah Khuado pawi ni ding kician khat seh a kipsak pen akilawm lahna om tuanlo ding hi. Bang hang hiamcih leh Khamtung nuntak ngeina dan a anlak cih bangi omlo hi. Tua hih mahbangin Mizoram ah Zomi Culture Society in 1998 kum paninKhuado ni dingin September 25 ni sehin kipsak hi. Manipur Zomite in bel October 2 niseh uh hi. Bang hang hiamcih leh October ni 2 ni pen India makaipipa Mahama Gandhi pianni phawkna ni holiday hi-in mi kimin hun awng a neih ni khat ahih man ahi hi. Ni khat ni ciangin Zomite in ani kituakin Khuado pawi a zat ni uh hong tung lai dingin ka um hi.\nKhuado pawi pen ih Zomite pawi thupi pen leh lim zat pen ahih mah bangin hihna, ngimna deihna tuamtuam tawh akidim, anuai a bangin tunkham tampi nei hi. Kum khen Pawi: Zolai simbu sungah “K Khuado pawi kumkhen pawi” ci a akisin mah bangin Khuado pawi in Zomite kum khenna hunpi khat ahi hi. Hih akitelna dingin khangluite’n “la ih cihin thu hi”, acih bangin Khuado pawi a kisa la dawng khat en lai le hang:\nKum kikhen e sawlkha dang e, zin in avang khua zong hen aw,\nZiin in avang khua zong hen aw, sian sung tui bang siang heh aw.\nTukawl tawi kum khua ih khen a, Ningzu khum lai aisa aw e,\nNingzu khem lai aisa aw e, khan kumsawt ciam lai leng e.\nHih la in Khuado pawi pen Zo kum leu leh Kum thak khenna ahih lam kician sak mahmah hi. Tuhun ciangin Mikang hun khenzia Gregorian calendar zui-in kum lui beina December 31 ni leh kum thak kaina January ni 1 ni dan ih zuih zenzen hang Zo kum lui leh kum thak khenna ni Khuado ahi hi.\n4. Anlak pawi:\nKhuado pawi pen anlak pawi zong kici thei hi. Bang hang hiam cih leh Khuado pawi in tuuk an lak khit bek cianga akibawl leh tua an thak khai thakte muanga akibawl hi a, kum khat sung tawntung ih khawh ih cinnate pana hong piang thupha khai leh an tuamtuam aihna leh tuate hog pia, hong siam pasian tungah lungdam kohni leh hong tungding kum thak ah vangphatna leh inn ma lo ma ahoihna dingin akizang pawi ahi hi.\n5. Khuai lak pawi:\nKhuado pawi cianga a minthang mahmah khat pen khuailakna hi. Khuado khuailak ih cihciangin a kimawk lak hi lo-in, khuaibu(khuaipheng) panin hong tung ding kum, kum hoih ding maw, sia ding; kicidam ding maw, kina ding cihte theihnopna a aisanna in akizang ahi hi. Khuaibu leh anote omzia panin kum thak sungah maban ding kithei ci-in khangluite in ngiahsun uh hi.\n6. Meidet pawi:\nKhuado pawi akilawm sakpi pen meidetna hi hi. Khuado minasa pen meilah lak ni-in kizangin “Meilah lak ni” a ci zong om hi. Hih meilah te pawi sung tawntung kilim zat mahmah hi. Dawi lehkaute dona (kaubetna neidetna) a kipan khawsiam pasian avaak tawh dona in zong akizang, akitang sak, akivaak zihziah ahih manin khuado in mei det pawi zongcih theih hi.\n7. Siansuah Pawi:\nKhuado pawi pen siansuah pawi zong ahi hi. Ih pu ih pate in mihingte a nasak, asisak leh mihingte tunga tuahsiatna tuamtuam atungsak pen dawi leh kaute ngawh uh hi. Tua dawi leh kaute tawh a tengkhawm hidingin kingaihsun lai uh hi. Khuado cianga “Kaubetna” leh Meidetna in a ngimpi pen zong mihingte abawlsia dawi leh kaute notkhia-a innsung, khuasung, gamsung siansuah ahi hi.\n8. Kigin ni:\n(a) Sagawhna: Khuado pen neihsa, khawisa, vulhsa teng tyawh hih theih zahin kibawlin vok kigo pen hi. Zingsang vaikhuan hun ciangin, lawm papite in a pawl pawlin vik go-in, nithum sung akhom ding sit tuam pah uh hi. Sa semna ah sakuang namnih omin, sasem papite in a vok khawite leh a langte tan ding tuak a khen ma-un amauteng khamkhop ding thuk masa uh hi. Tua pen Sakuang balnek kici hi. Vik vulhte leh a langte hawm pen sakuang hawm kici leuleu hi, sagil bawl kawm , sa sem kawmin zu lup dawn kawmin tang ziahziah uhhi. Tua lai takin inn nupite in ah inn tek uh ah tangsih nganhuan uh hi. Naupangte in khuag leh zam, daktal leh sialki tumin asisate phawkna in mualte hah siang uh hi.\n(b) Daihawhna: sate amin phetin asin alung, atuap leh akalte themno khat tek eukhia in sawm tangvalte in tua kum sunga misi anei innkuanpihte puak uh hi. Hih sa sungkuate pen misite adding a kikhoih tuam hi-in, sun lam ciangin nupite in zu khaihsa leh tangsih tawh tua sate kengin hanah misite valui uh hi. Hih pen daihawh kici hi. Asisa a innkuanpihte luguh sathau zutzut in zu leh sa, tangsih tah uh a, tua pen si annsuah kici hi. Khuado pen a sileh ahingte kizopna tawpna, kikhakna hunin kingaihsun ahih manin khuado ciangin mipawl khat lungleeng khawngai-in kapkap mai uh a, lazong hih bangin na sa khawm uh hi.\n(a) Dona lingling, di na lingling e, gual in kumkhua dona ling ling e,\n(b) Gualin kumkhua do nalingling e, do hanah nau bang va kap tange.\n(c) Ankuang umna: Daihawh nupite inn hon gtun kik masiah ann kineksan theilo hi. Nitak annkuang um dingin kikai khawm uh a, mi a kimtak teh , papi atal taak pen in zu kam khat teepin phihin phuisam hi. Tua khit ciangin, aban a baanin zu gual teep uh a, annkuang sa kuang umkhawm uh hi. (hihin ann nek thunget dan ahi hi). Ann nek khitcaingin ih Zongeina bangin ki-it kingaihna, kideihsak zia lahna in sabaak leh sangoi kibaak khengkhang in gualnuam thei mahmah uh hi.\n9. Kau betna:\nKhanglui ih pu ihpate hun lai-in misi aom ciangin a kha misi khua ah pai pah lo-in, innsung, innnuai, innkun leh sumtawng teng khawngah khudo masiah thamcip den dingin ngaihsun uh hi. Tua ahih manin misite agil uh akial mahmah dingin ngaihsutna tawh misi a om the kawsah, ann khai, lukhung ahh cih bangin kilui hamtang hi. Khangluite in misite pen dawite peh hi, ci-in ngaihsun uh hi. Tua ahih manin khuado sung a gilna laina a om lohna dingin dawi leh kaute notkhiat in kau kibeng hi. Ann nekna a man khit uh ciangin kaubetna dingin meilahte sau silselin lim takin tenin alom a alomin kihencip hi. Kaubet ding ciangin kon gsak leh kongkhangah meilah takna ding nahtang kuak kikoih masa phot hi. Hausapa inn ah pasal teng kikaikhawmin phit lem uh hi. Tua ciangin inn kimin meilah de ciat uh hi. Tualteekpa (siampu pa) in athau lawnin kaubet hong kipan pah hi. Tuatekpa khit ciangin midangte in beng thei pan hi. Kaubet pen pasal tangzang khat peuh in khut lang khat lamah meilah lom det kawmin tuga, heiga leh singkhuah bawk khat peuh tawi-in innsung tawng panin inntung innnuai innkawm teng bansat in:\n“Dawi hang kau hang aw, na zun na ek namsia, Na ni na kha cingta, na zi natate’n hong lametna sawtta, Na inn na lo ah ciah, zuan in”\nci-in hawkin kiko gamgam hi. Tua bangin innkawm teng ban satin inn kongbiang atun ciangin atuga daipua denna in, “A khebuuk, a ngaltak sat kha ing ei,” ci-in a meilah ken khen nih suahin, lom khat khang gawlah, lamkhat sak gawlah akuangsa in siatin nusia hi. Hih pen dawite hon glut kik ngam nawnlohna ding ahi hi. Tua khaubengpa mi thumin zui in khat in khuang, khatin daktal leh khatin thau tawi hi. Kaubet kipat ding ciangin thau khat vei lawnin, inn kong biang a tun ciangin khat vei lawm kik hi. Inn khempeuhah kau akibet laitakin tum theih tum mawh teng tumin, thau lanin kisa ngeingai hi.\nIn khempeuh ah khaubetna a man khit ciangin , sawm tangval tengin gua dawnah meilah siatin adesa-in khuang, zam leh dak tawh a honin hausa pa inn tualah kisutahin thum vei kimvial uh hi. Dena khaubetna kammalte mah zangin kizui kawmin awngin kiko damdam uh hi. Tua panin tum theih teng khempeuh tumin a lawhsa kammal teng mah lo kik zelin khuatual (tualbiakna) ah pai-in thumvei mah kimvial leuleu uh hi. Hihpen dawi neng khau neng bang neng peuhmah om nawn kei hen a cihna uh ahi hi. Sawm tangvalte khua sung ahong lut kik uh ciangin meilah tum bang teng hong lutpih kik theilo uh hi. Bang hang hiam cih leh, dawi nawhna lamah meilahte natwm nin bangin siangtho nawn lo dingin she uh hi. Meilah tum bangte khuanawl singdawn, phungdawn peuhah siatin nusia uh hi.\nMun khen khatah tua meilah atum bang teng kaikhawm uh a, meiphual sat uh hi. A khuatam theihtheih nangin sawlbawk tawh khuh uh a, meikhu a paikhiatna ding a laiszang mun khat vangsak uh hi. Tua munsan apan mikhu hongzam khiat ciangin siampipa in\n“SIM KUM pha hen na cih leh simah kai in, zokum pha hen na cih leh zo ah kai in, Khai gui kha gah kong ngetna hi, Zo kum kon ngetna hi. Sim kum kong ngetna uh hi. Tang bem kong ngetna uh hi. Min bem kong ngetna uh hi. Cidam ludam, kong ngetna uh hi. Tusawn tasawn kong ngetna uh hi. Khi awh pha tau bulh pha kong ngetna uh hi. Gal manglu sa manglu kong ngetna uh hi” ci-in phuisam hi.\nMeikhu pen khua sung lamah a kai lehkuasung kicidam ding hi, ciin khang luimite in upna nei uh hi.\nKaubet zawh lamna dianna teng aman ciangin, akihawisa khuaibu ladingin sawm tangvalte kuan uh hi. Tua khuaibu leh anote omzia panin kum thak sungah ann leh tui kham leh khial, nat leh dam a kipan tuahsiat tuahphat ding kihilna in ngaihsunin aisanna in a kizang ahi hi. Tua hi a, khuailakna pen kithupi sseh mahmah hi. Khuado khuai lakte pen zu(khuaizu) a neinam hilo-in no anei nam, mi adih thei nam, sing tungahih kei leh lei sunga akai nam tunpi, leh ngaltun, ngalthen, kuaimul le khuaithumte khuaibu kila pen hi. Tuaciang in khuailakna ah zat ding khuang khat, sial ki khat, daktal a kipua zo zahzah, zubeel peng siatsa belkhat, khuaisah zu a vekin , phitbu akibawl zahzah, nang lukhu kikeng hi. Zan puan ding leh azing cianga kizepna ding puan akoihcingte zong pua uh hi. Khuai lakna a akikeng zu pen Khuaisah Zu kici hi. Zute pen Hausa pa akipan ham upate in beel khat ciat asik uh, sawmtangval teng in zingsang lama adon, nitak lama akhiahkhoih uh zute hi.\nKhuai omna mun a tun uh ciangin khuai pen mei tawh kihal lo-in apiteng khut tawh khatkhatin manin ahih kei leh guataitep tawh tepin that khin masa uh hi. Khuaipi teng amat khit uh ciangin khuaibu pen akua ahih leh to uh a, apheng ahih leh phelkham uh hi. Khuaibu sungah a pheng dal sawm ciang bang pha thei hi. Tua khuaiphengte lak apanin ahoih a limci pen leh atak pen ciamteh uh hi. Tua bang a ciaptehna a bawl khit uh ciangin khuainote tungah saphuk;ai bang a apan dildel dam takin hawkkhia uh hi. Khuaino zawngkhal khempeuh zong paikhia in aetlawm lo khempeuh nul siang uh hi. Kum saanna ding khuaibu akisia lo dingin kang takin liakhia uh a, nang lukhu sungah koih uh hi. Hih khuaibu lakhiapa tualtekpa in thuneihna a piakpa bek hi thei hi.\n12. Khek leh ni:\nHih ni pen khuado ni nihna khekleh ni kici hi. Hih niin khuai tawh ai kisanin, nitakin annkuang sakuang ki-umkhawm leuleu hi. Zingsang khuavak tungin khuailate khuaibu tawh inn lam zuanin ciah uh a, khuasungah lut suak lo-in khawmualah kinga-in khuaibu tangpi tangta muh theih dingin sungkungtung ahkoih uh hi. Khawmuala khuailate neek ding dawnding khawsung pan nungakte in ann phel tunsa leh zu vapuak uh a, khuailate in khawmualah khuazangpi kim ngakna in la tuamtuam khuaila , mualbawl la, khuamualpi lae sain lamlam uh hi, khuazang pi a tun kim khit ciangin zu kitulh, ann kibaakin nuamsa mahmah uh hi. Tua khit ciangin tualteekpa in khuaibu sangin khuasung lutpih uh hi.\n13. Khuai tawh aisan na:\nKhawsung a tun ciangin khuaitawipa mah masa-in khuaibu pen tual biakna munlam manawhin kipaipih leuleu hi. Tua muna ana ngak upate in, “sanno na hih leh nakik in, miim leh sawmtang na hih leh hong lut in,” ci-in na kal uh a, tua leh khuaitawipa in,” sanpi sano hikei ing, miin leh sawmtang hi’ng” ci-in tua banga thumvei akikalh a kidawn khit uh ciangin lutsak pan uh hi. (sanpi sanno cihpen natpi nat neu cihna hi ). Tual a lut khit uh ciangin vialkhat kimkotin hih bang in khuaila sa uh hi.\n(A) Ngaltun e, ngalthen e, khuai aw e, kalo pam a khuai aw e, sim ngalthen, zo ngalthen,\n(B) Nang in kum khua na thei a kong dong e, ningzu a ken dong aisa aken dong.\nTua khit ciangin khuaibu tualsuang tunga akicing mawngkung tungah koih uh hi. Khuaibu tungah khawlu lam, khaw tawn lam gitin ciaptehna kibawl a, khuainote paan honsa-in koih uh hi. Tua khuaibu numei naupang leh nuoi naupaite et kiphal lo hi. Nitak lam ciangin upate in khuaibu veel uh a, khuaibu sungah khuainote inn a akhuhna a paan ana lamkik uh leh miinbem tangbem alamlam hi, ci uh in, kumkik ciangin ann kihau ding hi, ci-in ngaihsun uh hi. Khuaino asi peuh a na om lehkum kik sungah asi amang om ding hi hang , ci-in khuazang mite maban ding hilhkholhna in ngaihsun uh hi. Upate in khuaibu sial leh pha leh, mipi lungnop theihna dingin “Khuai hoih hi” ci-in pulak ping uh hi.\nZomite kumlui leh kumthak khenna , kumkhat sung tawntung ih sep ih bawlnate ah thupha hong guan ih Biak Pasian Kiangah lungdam kohna mailam adding thupha ngetna, siatna hon gtun theih dawi leh kaute tawh ih kipelh nang leh eimahmah ah ih hoih lohnate tek pana ih kisiansuahna ding hun thupi “Khuado Pawi” bawl pen Khristian ngeina leh Pasian deihna tawh kikingkalh lawmlawm lo hi, cih ih phawk thak ding deih huai mahmahhi.\nKhangthakte in Khuado Pawi ih zat ciangin, Ihpu ih pate in ih khanglui hun lai leh ih zo ngeina tawh kituaka a zat danuh kizang thei nawnlo hi. Ih theih ding thupi a ka ngaihsut pen Khuado Pawi ih zat ciangin Khuado Pawi a khitna leh adeihna ngaihsun in tua leh ih Khristian biakna leh tunhun tawh kituakinih omna mun tek tawh kituakin ih zat ding kisam sa ing. tuhun ciangin Zomite leitung mun tuamtuamah ki-om ta a, Ngeina kician neite-Minankician ih hih mah bangin ih omna tekah ih Zopawite khahsuah lo-in keemcingin, ih Zo ngeina ahi ih Pawi thupi Khuado Pawi ih thupit sak ding kisam ka sa hi. Akaikhawm: Siam Khaute\n1. Ciimnuai Magazine 1994, Yangoon\n2. Khanglui ngeina, Aizawl, 1999\n3. Zolai simbu (tan IV), tedim, 1997\n4. Guite khangthu, Kalemyo, 1986\n5. Zolai simbu kum sawmgiat cinna, Lamka, 1993\n6. Zolawkta Oct. 1999 Issue, Aizawl\nPrevious: Paak (Flower)\nNext: Tulaai Leitung Thuthang Tuamtuam Updates October 10, 2015\nKL khuasung Construction Site khatah acimsuk omin mi 3 liam\nHawaii State sungah innsangpi khat meikanggawp in mi 3 si, 13 liam\nZomi te leh Democracy ~ Pu Pau Za Mung\nTulaai Leitung Thuthang Tuamtuam Updates May 12,2015\nTedim Khua Lampi te Part 2 ~ Khup Khan Thang


url: =Petite a-level escort Melissa in Laughton en le Morthen S25\nHi guys. My name is Diana. I LOVE what I do, and you will too (...) Laughton en le Morthen S25\nFind Sluts Laughton en le Morthen S25 Brothels\nLocal Whore Sluts Laughton en le Morthen S25 Escort\nProstitutes in Laughton en le Morthen S25


url: =Government J.Thankima College, Aizawl - Faculty Details 2019-2020\nHome > Aizawl > Government J.Thankima College, Aizawl > Faculty\nGovernment J.Thankima College, Aizawl - List of Professors and Faculty\nAizawl, Mizoram NAAC-C | Estd 1993 MZU, Aizawl Government\nSUBJECT EXPERTISE - Microeconomics\nDr. J.V. Nunchunga\nQualification - MA, Ph.d\nSUBJECT EXPERTISE - Quantitative Technique\nDr. C. Lalremruata\nSUBJECT EXPERTISE - Elementary Education\nSUBJECT EXPERTISE - Teacher Education\nSUBJECT EXPERTISE - Grammar & Poetry\nSUBJECT EXPERTISE - Poetry\nSUBJECT EXPERTISE - North East India\nQualification - MA, M.phil.\nSUBJECT EXPERTISE - Modern India\nMA 5.2 ₹9.2 K first year fees\nMizoram University Result 2019JULY 8TH, 2019\nLalrinfeli Associate Professor, Department of Economics\nDr. J.V. Nunchunga Assistant Professor, Department of Economics\nDr. C. LalremruataAssociate Professor, Department of Education\nAizawl Theological College-[ATC], AizawlBA , ₹ 41.6 K FIRST YEAR FEES\nGovernment Saiha College, SaihaBA\nMizoram University - [MZU], AizawlMA , ₹ 9.2 K FIRST YEAR FEES\nGrace Bible College, ChurachandpurBA , ₹ 13.4 K FIRST YEAR FEES\nPachhunga University College, AizawlB.Sc\nDiscipleship Bible College - [DBC], DimapurBA\nUnited College, ChandelB.Sc\nAlder College, KohimaBA , ₹ 6.4 K FIRST YEAR FEES\nOriental Theological Seminary - [OTS], DimapurMA\nImmanuel College, DimapurBA , ₹ 18.44 K FIRST YEAR FEES


url: =Pu. Zokhai lai khah khat: Tg. Vungh Vaan Mung (kum 23)' Tawntung Mopawi\nTg. Vungh Vaan Mung (kum 23)' Tawntung Mopawi\nTg. Vungh Vaan Mung-pen Zogam, Laaitui Khua-ah 1992 August 30 ni-in Pa Zel Heen Maang leh Nu Kheen Za Cing te' sungpan-in piang-hi. Tapa upen ahihman-in apu Rev Neng Khua Vungh' min-tawh akiphuak min ahihi. Nau numei 3 leh nau pasal 2 nei-hi.\nTg. Vungh Vaan Mung' laaizomte:\n· Lia Cing Zaam Lian\n· Lia Kim Saan Hau\n· Tg. Vungh Aai Suum\n· Lia Niang Saan Vung\n· Tg. Suan Sawm Saang\nTg. Vungh Vaan Mung saangkah theih tuúng-a kipan-in Laaitui Khua-ah danh 9 ciang kah-a, danh 10 -pen Tedim Khuapi pan-in Bio D-tawh zo-hi. Tua-zawh ciang-in GTI kahding kimlaai Mandalay-ah gamdang-a zoptheih siamsinna om akicih ciang-in GTI nusia-in Mandalay-ah siamsinna nei-hi. Tua siamsinna-tawh gamdang zoptheih daanding alemloh akitheih ciang-in Yangon-ah paisuk-in Computer siamsinna Advance Diploma-ciang hong zom-in lukhuneelkaai hong ngah-hi. Mite' tung-ah akitawisaang veva khuakpilna anei ahihloh hang-in alaisin zo toto-a, tua kawm-in khangno noptatna zudawn lamsang hongneih ciang-in khal nading-in khua-ah ciah-a, a'pa-tawh kithuah uhhi. Computer Bachelor azom-nuam mahmah hi-a, a'pa-tawh kithuahna pan-in hong lem hunciang-in bachelor zopma-in Laboratory neelzuun siamsinna kahpak ding-in hong lunggulh-hi.\nMonyua General Hospital-ah Lab neelzuun siamzil-in hong-om thei-a, tua hun ciang-in Pasian' thupha leh a' thahaatna hong phawkthak thei-hi. Guitar tum thei-in, lasa thei-a, tua mah-tawh thunget hunbawlnate-ah hong thahaat-hi. Monyua-ah Rev Cin Khan Thang te' pawlpi-ahzong kihel thei-in, lawm leh gual lak-ah nuam hongsa mahmah thei-hi. A' pianna nulehpate' itna phawkthak mahmah-in ngilhmawh ding kammal hoihte hongluan thei-a, aneutuúng-a nu bang-a aneih a' niipi Nu Cing Sian Niang-a kipan anaute leh midangte kammal akhum lamdang-tawh hopihna leh meelcik noptuam piaknate hongneih ciang-in lungdamna-tawh lamdang akisa mahmah ahihi.\nLungdamna-tawh mitdim zolo liang-a anute apate-in a-et hun teekteek-mah Pasian-in Ama' ading-in tawntung Tawlngakna ageelsak hong taangtung vat ahihi. Apianzia-ah, asaangkahpihte-tawh gualnuam-a luuigei apai-uh hi-a, suangtum lak-ah maan akizaih laaitak-uh'n Tg. Vaan Mung akhe taalvat-in suangtum lak-ah kiasuk-in tuilak tusuk-hi. Alawmte-in delhsukpah uh-a, ahizong-in tangvaalpa naak nawnlo-in alungtang kisaai nawnlo-hi. Zato puak uh-a, mun nih-bang apuak-uh hang-in Pasian' lak khitsa nuntaakna kingahkiik nawnlo-hi. Alawmte mah-in zaaksak ding-a kilawm khempeuh hong zasak uh-a, ama' innkuan behlehphung sung-ah dahna tuihual hongleet-hi.\nAhamphatna: Kote' hamphatna\nTuahsiatna zom-ah, a'saangkahpih lawmte, Rev. Cin Khan Thang-a kipan pawlpi mite leh mipih a-omthei teng-in naakpi-in luang tung-ah nana mapang uhhi. Lasiampi Saangpi-in zato lahna-a kipan sumzat kisapna peuh-a zatding Kawlsum tuulza-khat ahizong-in Rev Dr Go Cin Zaam (U Zaam) Monyua-ah azin laaitak-tawh kituak-a, Kawlsum tuul-50 cihbang-in lung hong phaampih/sak uh-a, anute apate ka' omloh-uh hang-in guulsih tangsih sak lo-in mipi hong tangsak uhhi.\nA'saangkahpih lawm leh gualte mi 16-in Monyua pan-in hong zuui uh-a, khua tampi' hal ahih-tawh kiton-in vaai-khat kisawn nading Kawlpi (Kalaymyo)-ahzong Pa Pum Za Kaam (U Kaampi)-a kipan khuapih tuipihte thamlo-in Zomi Council upate inzong ameel va-mu, va-uap uhhi. Tua laai-ah Tg. Vaan Mung amuak ding-a khua pan-a apaisuk a'pano upen Pa Gin Khat Suan, a' niineu Nu Ciin Lam Vung, a'pano Pa Vungh Suan Pau leh pawlpi upapi Pa Suan Khan Gin-a kipan mawtaw khatdim mipi-tawh Kawlpi-ah kimu uh-a, Pa Pum Za Kaam' vaaihawmna mah-tawh Zogam, Laaitui Khua-ah ciahto uhhi. A'saangkahpihte-in khua dongmah zuui uh-a, aluang gei-ah tu-in ompih den uh-a, tuni-inzong haankuang zeem uhhi.\nTua baan-ah, Ngennung Khua-a kipan Myanmar Christ Baptist Pawlpi mi tampitak-in amau' khua ciat pan-in Tg. Vaan Mung' Tuuno Mopawi siim ding-in kuanciat uh-a, innpi-ah kitalo ahihman-in a'pano Pa Suan leh a'niineu Nu Vungpi te' inn teng-ah zinkhen uhhi. Hiang-awn Khua-zong pan-in inn lutang kim-in hong uapphei uh-a, tangvaalpa' hun nunung-pen luuntak-in akinei theiding dinmun-ah a'biak Pasian-in hong koih-hi.\nTg. Vaan Mung' vaaiciah ni ziingsang nai 6-in amah tho-a, asiate khempeuh va-muak kim-a, asiate-in hihbang hongpian ciang-in nasa mahmah-uh ahihman-in amau' class laihuanna (exam) ding-pen khiinto uhhi. A'luang ompih a'lawm agualte' kiang-ah saangsiate-in, "Na' lungleen-uh abei mateng ompih lel-un, no'ng tunsuk kiik-uh ciang-in laihuanna kipan lelding hihang" ci-uhhi. Kawlgam-ah hihbang itna-tawh kizom theihsiamna amasapen ahikha tammaw cihphial ding-in Tg. Vaan Mung' siate-in tha hong dimsak uhhi.\nNungdeuh-in a' nute Mandalay-ah naucin siamzil lamsang thusinna nei uh-a, aciahtoh-uh ciang-in Monyua Khuapi sung-ah a'nute tuanna bus nana khawlsak-a, a'nu kiang-ah, "Nu-aw, ka' duh, ka'deih bangbang haksa pipi-a nong' vaaihawmsak tawntung-uh ka'phawkna hi-e," ci-in Maymyo pan-a alei dialneu khat mipi' maai mah-ah a'nu ok sak-a, "Cidam-in khua vatung un" ci-in bus hawlpa' kiang-ah "pai thei-ta" cih limlak-in kikhen uhhi. A'nu-in lamdang sa-in nuamna leh nehnona-tawh ngaihsunsun-a, zaanhal sawn ciang-in dawnna ngah pan-hi. Tualaai mahpan-a alei niik khat-pen Yangon-a a'niipi Nu Niang pia-a, "Nong' itna leh kong' itna phawkna ding" cise-hi. A'kha-in Vaan Kumpigam azuatding theikhol-a agamta akampau-tawh kisuun-a, tuate-in dahna kahna hong hehneem tuam-hi.\nHih siamsinna zoleh computer sinzop ding nangawn gen-in nei nawnlo-in, a'sanggampa Tg. Kham Hau Thang: MBBS asin laaitak., -tawh akiho nilohna uh-ah lasakna leh thugenna-tawh Pasian' nasep ding bekbek planning bawl uh-a, ahizong-in tuni-in Pasian' thugen atawpna Laaitui Khua-ah akineiding hongsuak-hi.\nTg. Vaan Mung-pen nulehpa' kampau adawng gaga nam hilo-in, nunneem mahmah-a, taaina hapna kinei lehzong olno tak-tawh dawnziau asiam mahmah khangno khat ahihi. Giitlohna leh ngongtatna lamsang-tawh kisawh kha ngeilo-a, ciamnuihna, lasakna lam-ah gualnuam mahmah-hi. Khangno suahtaak gawpna pan-in Pasian' lam-ah hong kiheii asawtlo-in amah anei Pa-in hong la-kiik ahihman-in dahna aliat mahbang-in angtanna leh nuamna lian-hi.\nTg. Vaan Mung' Hun Nunung-ah Mimal Kihel theilo lungzuansialte:\n· Mawlamien-ah siamsin-a a-om Tg. Vaan Mung' nau Lia Kim Saan Hau (Taapi)\n· AU-Melbourne-ah a'panote: Zokhai te innkuan leh Pa Thang Pian Suum te innkuan\n· Yangon-ah a'pupite Pa Zel Khua Vungh leh Nu Ning Khen Kim\n· Malaysia-ah a'puno Tg. Khai Lian Khup\n· USA - Phoenix-ah a'pano Pa En Khan Khual (Pa Khual) te innkuan\n· Magwey-ah Medicine siamsin laaitak Tg. Kham Hau Thang\n· USA - Buffalo-ah atupa Pa Vungh Zaleen Maang (Leenpi) te innkuan\n· USA - Chicago-ah atupa Tg. Tun Za Siing, Tg. Kaap Sawm Tuang-a kipan pawlpi mite leh sanggamte\n· USA - Kentucky-ah a'nuno Nu Kham Ngaih Lian te innkuan\n· Yangon-ah a'gangpi leh a'u Lia Cing Huai Luun\n· Malaysia-ah Tg. Kham Lian Maang, Tg. Pau Lian Kaam, Tg. Tun Za Pum\n· India-ah Tg. Vungh Kaih Mung\nHihteng a'luang-tawh omkhawm theilo ahihman-in thungetna-ah it leh ngaihteng-in hongna phawk un.\nIt leh ngaih mahmah khat-in hong nusiat ciang-in nupite-in tamlo-in, papite-in minsial uh-a, numei naupangte kap uhhi. Zomi pupate-in a'minsial taáng-in kawsah haanken vaaihawm uh-a, tua-tawh akhitui-uh pulaak-hi. Tg. Vungh Vaan Mung' pate teng-inzong a'minsial taáng-uh'n kawsah haanken guan uhhi. Phuisamna leh dawitui paihna akihel hilo itna lahna ahihman-in:\n· Pa Zel Heen Maang - sial khat\n· Pa Gin Khat Suan - sial khat\n· Pa Zokhai - sial khat\n· Pa Thang Pian Suum - sial khat\n· Pa En Khan Khual - sial khat\n· Pa Zel Sian Langh - vok khat\n· Pa Vungh Suan Pau - vok khat\n· A'Gangpi Pa Zen Khan Do - vok khat\n· A'Gangneu Pa Thawng Khua Thang - Haansuang khempeuh\nHihte kineihsakna leh kiphatsakna hilo-in, a'pate teng aguui ding-a kilawm tapa-pen a'pate teng-in ka'guui khaak man-uh'n ka' minsialna-uh ahihi. Zomite-pen akip akho Ngeina aneite I-hi uh-a, Pupa' Ngeina-pen naakpi-a athupi ahihna-zong ka' lahna-uh ahihi. Khuadang pan-a hong-uap it leh ngaihte khempeuh leh khualtual veenglehpaam hong-uap khempeuh-tawh tuni Tg. Vaan Mung .... ZEISU-tawh Kiteenna Mopawi nuamtak kizangh khawm ding-a, kawsah haanken khempeuh "Mokhaakna Sagawh" ci-in ka-saang uhhi.\n4/18/2016 09:40:30 pm\nI am a journalist and I love to have information on every news this channel is so informative for me its has all the topics which I can easily access,breaking news ,heath ,even interviews very helpful for me ..\n5/1/2016 05:55:14 pm\nThis piece is very nicely written and informative, very good use of language and grammar, I understand each and every word of it, nice stuff waiting for more. I hope this time you are gonna post something more exciting and full of fun.\n5/13/2016 05:40:38 pm\nThis site is very informative, thanks for continually finding the time to update us. I also come to this site to practice more on my language skill. The grammar and the works are easy to follow for understanding on the topic. Hope read on more exciting news the next time I come here.\n7/22/2016 07:13:14 pm


url: =TYF Tungah Huhna Sumdonna Pan Sum Ngahzah Khakna Zaksakna\nZomi Innkuan USA (ZIUSA) mapanna tawh Tedim Youth Fellowship (TYF) te’ Mawtaw Leinang huhna sumdonna pan Sum ngahzah Ks. 4,017,000,…\nAdded by Zomi Center on February 28, 2012 at 8:30pm — No Comments\nHih a tunga dotna dawnna dingin, hih dotna mah laigualh zia dang khat tawh gual kik leng kician zaw leh kilawm hi. Tua in, " Minam dangte pau, lai zat pihna in ei minam it lohna hiam? cih tawh dotna pen ki dawng hileng dawn nop tuak zaw hi. Hih dotna nihte tawh hong kidong phial ta leh, a deihna kibang tuak a hihi. Tua dotna nih tawh mimal khat ciat hong ki dong leng, mi…\nAdded by Zomi Center on February 28, 2012 at 8:01pm — No Comments\nZRDP leh Lennupa\nZomi akuamapeuh ih zaksa leh ihtheihsa om mah bangin Chinstate ( N ) sungah mun thu p[i mahmah nih om a khat pen Rih Falam gam hi'n Tedim pan naipen hi. A nihna mual hoih mahmah khat ahi Thang Mual sang amuhnop huaizaw leh amin thang vangvang Lennupa kici pen apaisa sungah khua khat leh khua khat kogam hi kici in kituh in thu kinei ngei a ahi zongin tukum tak ciangin kuama a hilo in Tedim gam hi cih…\nAdded by Zomi Center on February 28, 2012 at 7:43pm — 1 Comment\nEimi (ei mi ka cihteh, hih lai/pau zang/tel teng) sungah ei leh ei i ki minlawhna sangin midangte hong min vawh khong i zat ciangin lungsim tangzaina kisa zel hi. “Chin”- (Kawlte hong piak min) peuh, “Kuki”- (Bangali te hong piak minpeuh) zangin minam vai sem leng, nampi lungsim in i koih hi. Ei tualsuak min leh ei ma pianpih min zangte pen lungsim tangzang zolo mite in i koih lai hi. Minam a ding nasepna tektek hi napi'n, min zatna zui in namneu lungsim, nampi lungsim cih tawh min i vawh…\nAdded by Zomi Center on February 28, 2012 at 7:30pm — No Comments\nMalaysia lam a omte pen kumpi zuak, minam zuak hi cih bang muhna pen ahí thei ding mah hi. Bogyoke Aung San zong Kawlgam a ding in I Hero pi, galhang hi ici a, a tamzaw in I pakta mahmah tek hi. Ahi zong in British leh Japante a ding ahih leh bel amah trator, mikhem, zuaukhem, mi ginalo, mi citaklo, mi dukdaklo,…\nAdded by Taang Sianpu on February 27, 2012 at 2:27am — No Comments\nPu Zo Zam (a) Pu Zam Cin Pao @ Chin National Party (CNP) in Mipite tungah ciampel\nPu Zo Zam (a) Pu Zam Cin Pao @ Chin National Party (CNP) in Mipite tungah ciampel.\nChin National Party (CNP) party in January 31 ni, thupuan numbat 1/2012 sungah, "Chin National Front (CNF) in Tedim khua sunga zum/len (liaison office) neih/hon ding pen muak ung" a cihna Khonumthung News Groups in, nimit February 19,2012 ni in website ah suaksak hi. Chin National Party pen Pu Zozam (a) Pu Zam Cin Pao in lutangpi (Chairperson) a sepna party hi a,…\nAdded by Zomi Center on February 26, 2012 at 3:09am — No Comments\nOklahoma, Florida, Washington DC, Illinois, Texas, Ohio, Oregon, Iowa, Indiana, Utah, Georgia, Arizona, Missouri, Kansas, Michigan, New York, W. Virginia, Pennsylvania, Nebraska…\nAdded by Zomi Center on February 24, 2012 at 2:30am — No Comments\n"...Zomi cih bang om kei..." cih leuleu pen a lamdang in na ngaihsun kei un. Mittawh, thumulo, khuamulote kampau hi in a hehpih huai uh hi a, huh ding, panpih ding hi zaw hi. Kuala Lumpur, Brickfield khong ah zong mittaw tam mahmah uh in, lam a pai uh ciang en i ot zawk kei leh ong phukha ding dan uhhi miau mawk uh hi. Khua mu vetlo in a bil uh (sense of hearing) tam zat mahmah uh hi. Tua a zak thu uh bel a man ahih ding thupi a, a thu zak uh a man kei khak mawk leh bel, khua lah…\nAdded by Taang Sianpu on February 22, 2012 at 11:42pm — No Comments\nlung dam huai Zomi nam ni\nA lung dam huai leh ki pak huai tak in Zomi i hih na hih na mi lak ah ki lang in ih ki ciap teh na Zomi nam ni mun khem peuh ah u leh nau Nu leh pa a kua mah peuh in a zang thei ciat ding in hong lam en in. Nam neu khat i hih hang in a sang pen na mun ah hong lam to ih piak Topa min phat hang. Mi mawl te hi hang a ahih hang in gual tawh tan bang hong kim sak in hong lam to ih biak Topa min phat den ni. Lai siang tho ah ih muh Israel te bang in i lung dam ni leh ih gual zawh ni in hong dom…\nAdded by NANG KHAN KIM on February 20, 2012 at 11:24am — No Comments\nZOMI NATIONAL DAY (February 20, 2012) Online ah bawl ding\nZingciang bekbek ahi phial zong in a gam a gam ah ZND kibawna munte ah sep leh bawl hang in i pai main kei, i pei\ntheih kei leh zong i nasep mun tek ah zing ciang peuhmah in Zopuan silh sawm ciat ni (a hih theih leh).\nZing nitak ciang i Zomi National Day pen online pan in bawl ding hi hangh. Malaysia hun 9:00 PM in kipan ni maw.\nHih mun ah zing nitak ciang kimu khawm…\nAdded by Zomi Center on February 19, 2012 at 9:30am — 1 Comment\nAdded by Zomi Center on February 18, 2012 at 7:30pm — No Comments\nPasian' sathau nilhsa Biakna sia Siampite hita leh pilna, siamna khat peuh hong hilh, hong muam sang sia, laisia, siam sinna siate zahtakna…\nAdded by Taang Sianpu on February 15, 2012 at 10:53am — No Comments\nBreaking News: Zangkong Khuasung ah Zomi nam it mahmah khat\nAdded by Taang Sianpu on February 15, 2012 at 7:04am — 1 Comment\nGZA Center Leitang leinading tawh kisai a vanding in mi 5 kiseh\nDecember 22, 2011 ni in GZA Central Committee sungpan a om thei teng Yangon ah meeting kinei aa, GZA Center leitang lei nading tawh kisai in hih a nuai aa bang in khensatna kinei hi.\n#7). GZA Center ding leitang lei nading tawh kisai aa vai kisam bang a na vanding in hih a nuai aa teng kiseh hi:\n1). Bishop Felix Lian Khen Thang\n2). Sia Gin Khan Pau\n3). ZYA makaipi\n4). ZOFA makaipi\n5). Rev. Pau Khan Khai\nHih tawh kisai, convener ding in Rev. Pau…\nAdded by Zomi Center on February 14, 2012 at 9:09pm — No Comments\nAdded by ZIRC on February 14, 2012 at 8:17pm — No Comments\nDear Mun tuamtuam a om Zomi pih te,\n2012-13 Zomi Innkuan United Kingdom (ZIUK) E.C teng leh Panmun lenteng hih a nuai a bang hi cih kong zasak uh hi.\nPawllutang Pa Mang Khup Khai (Thomas Khai)\nPawllutang huh Tg Go Muan Sang (Sangpu)\nThuvanpi Sia Go Suum Piang (Sia Paul Piang)\nThuvanpi huh Lia Dim Ngaih Lian (Liannu)\nSumkem Tg Zam Lian Khup (Khuppi)\nSumkem huh Nu Vung Dim Vai (Dimnu)\nAdded by Zomi Center on February 14, 2012 at 8:00pm — No Comments\nAdded by ZIRC on February 14, 2012 at 8:00pm — No Comments


url: =Zomite’ Telkhialh Thu Tomno ~ Pu Zokhai :: ZOMI DAILY\nZomite’ Telkhialh Thu Tomno ~ Pu Zokhai\nposted on 16 June 2017 at 2:55 pm Lomkholna: News, Politics, Zokhai\nThu-in Gui nei-a, La-in Taang nei-hi. Suutsuut taleng suutcing theilo, khaubang suutzom laai-ning! Nana ngai in!\nMinam ahilopi minam akisa awsuahtuam azanghkhawm mipawlte (Tuhun Zomi khangthak honkhat leh keimah-in Zomi kacih-uh anuai-a namzingteng ahihi):\nZo or Zou\nSiyang or Sihzang\nDim or Dim\nSaáizaang or Saizang\nTeizaang or Teizang\nLosaáu or Losau\nPaite or Paihte (Lamka Huam-ah)\nSimte (Lamka Huam-ah)\nVaáiphei or Vaiphei\nGaangte or Gangte (Lamka Huam-ah)\nThado or Thahdo\nThangkhaál (Lamka Huam-ah Huam-ah)\nKawm or Kom\nHihte minam min hilo-hi. Minam-zong hilo-hi.\nKhawk, kuam, munlehmual (geographical context) bih-a awsuah kibang azangh mipawl tuamtuamte hi-a, tua mite awsuah akidang mahmah (thei-zong akithei khollo: lakpakding [lpd]) Siyang leh Zo hih nih sung-ah Samte Beh leh Suante Beh bekbek et bekbek-inzong Siyang-pen minam hilo, Zo-zong minam hilo cihpen numei naupang nangawn-in atelbaih mahmah thu-hi.\nLpd: Zo I-cih awsuah tuam azanghkhawm sanggamte minam tuam-khat cihtheih peuhmah hilo-hi, banghanghiam cihleh amau amengcip mipil khenkhatte’ suutdaan hizenzenleh:\n“Pu Zo’ suanlehkhaakte ……” (himah cipak mai-ni)\nTua ahihleh Zohaám azanghte’ sung-a Suante, Samte, Gualnam cihte Pu Zo’ suan hiding-in, Dim awsuah, Siyang awsuah, Losau awsuah, Teizaang awsuah sung-a Samte, Suante, Gualnam cihte Pu Zo’ suan hilo cihding gui leh baal nei kilkel lo-hi. Thu-in Gui nei-a, La-in taang nei-hi.\nTedim awsuah adiak-in Kawlgam lamkaai-a Laamzaang awsuah akizangh taangpi-pen Tedim awsuah kici-a, hih awkaih azanghteng Tedimmi aci ki-omhi. Khial-hi cipah keihang, ahizong-in “mi” cih-tawh akizop ciang-in minam-tawh kizom tosuak denhi. Lpd: Thado or Kuki akici awtuam azanghte’ lak-ah Haukip, Kipgen cihte behbul hi-a, hih Laamzaang awsuah (Tedimmi akici khial) lak-ahzong Kipgen, Haukip cihte phungcing tak-in omhi.\nAtung-a awkaih/awsuah genna gui 17-te peuhmah minam hilo-in Pu khat-ciat sungpan-a piang-zong hilo, mihing min khatbeek omlo-hi. Atung-a awsuah kidang mipawl kilawhna minte thuneu hilo-in thupi mahmah-hi. Minampi khat sung-a hiangte ahihman-in thupi-hi, ahizong-in awsuah kidanpihte-tawh nam-tuam kisa zahdong liang-a ngaihsutna-pen akhonkheng haina (extreme stupidity) ahihi kaci-nuam phial-hi.\nTelnop mahmah napi-in banghang-in kitello saksak I-hihiam cihleh Huaihamna (Greed: a form of idolatry)’ ziak bekbek hilel-hi. Huaiham, duhhop, meetpak nading bekbek mitsuan, khangsawnte’ ading khuallo, mulo, donlo, awlmawhlo hihte’ ziak bekbek hilel-hi. Chin-bel kei-tawh kisaikei; Chin vaai gen-in nei vetkeng., Zomi vaai-hi! Zomi-pen Zomi hi-a, beh nangawn-in mat laai, leikiat-a ateeng namdangte nangawn-in Zomi hihna pomthei, kiimlehpaam-tawh nungta khuasa theibuang ei abangci lawmlawm I-hihiam?\nBangbang ahizong-in Zomi sung-ah aki innteek saktuam honkhatte’ angsung huaihamna hang-in Tedim, Siyang, Zo cihte kitukalh khin-a, ahizong-in unau sisan khat I-hihna tu-in kahong pholhkhia leuleu-hi. Pate’ khang hun-ah kitukalh-in khasiat muiisiatna a-om lehzong abeisa hunte siikcip-in maailam’ ading khangthak NANG leh kei-in tuibang luankhop dingmah mitsuan zawloding I-hihiam?\nMinam min hilopi khat buaipih lozaw-in, tuibang gawm theih nading omsun ZOMI-ah baanzaal ziat suankhawm le’ng-a, pheiphung suankhawm lehang hiloding-hiam? Bang-in hong daaltan-a, bang-in hong lausak ahihiam? Eiteng suihlung kihual maciang suankhawm lehang kua’n hong zawhthawh dinghiam? Bangding-a uai tentan laaiding I-hihiam?\nPrevious: Marawi City kidona ah Australian Journalist khat agawl ah thautang lutin silo bilbel\nNext: Malaysia te galvanleng khat kia in Pilot 2 si, vanleng akiatna mun kimuzo nailo\nZomi Innkuan Dallas/Fort Worth Khuado nuamtak kizo\nMalaysia, Klang Factory pan aki pummat numeinu ki mukikta\nThuthak Tomkimcing 19 Aug 2014


url: =China ah temta hiammahmah tawh mittang ki kiatkiat saklai :: ZOMI DAILY\nposted on 16 September 2017 at 11:22 am Lomkholna: China, News, Sawltak, World\nChina, Chengdu City sung aom sammet siammahmah “Barber” khatin sambek metlo in, mittang “Eyeball” zong siansuah sakthei, kiatsakthei cihi.\nTua sammetsiam Barber pa minpen Xiong Gaowu kici a, amahpen kum 62 phakhinta hi. Hihbang in mittang kikiatsak “Eyeball Shaving” pen abeisa kumtampi hunlai in akizang ngeizel hi a, ahi zongin tulamlam ciangin cidamna leh sianthona Hygiene tawh kituaklo, bekthamlo lauhuailua Risk tamlua ahih manin, aki zangnawnlo ahihi.\nAhi zongin Xiong Gaowu in agenkhiatna ah hihbangin Eyeball Shaving nasep kasepzawhpen kum 40 sungbang hita ci a, tua kum 40 sungah aliamsak, akiatkhialh khatzong omngeilo cihi.\nEyeball Shaving pen abeisa 20th Century hunlai in Hospital ahzong akizang hihtuak a, Trachoma kici mittang sungah natna apiangsakthei, mit ataw sakthei natna te apianloh nadingin ki kiatkhiat sakthei cihi.\nHih Xiong Gaowu inzong mittang kiatpen sepsawm nawnlo himahleh abeisa kum 40 hunsung in amakiang ah akiatsak zelzel Regular Customers te lau ngaihsutlo in, paiden uh ahih manin, temta hiammahmah tawh mite mittang sungah ninte akiatkhiatsak zelzel ahihi.\nVideo: Chinese barber uses KNIFE to clean eyes in Chengdu\nSichuan Provincial People’s Hospital ii mitlamtawh kisai Ophthalmology Department ah Deputy Director asemlaitak ahi Qu Chao in agenkhiatna ah hihbangin mittang temta tawh kiatsak pen lauhuai mahmah hi. Zato ah adang kibawltheihna tampi omta ahih manin, mittang temta tawh kiatsakding hinawnlo hi ci’n genkhia hi.\nRelated: Dahpihna leh Phawkna laikhak pawlkhat ~ Rev. Khup Za Gov\nAhi zongin akiatsak ngeisa te’n lauhetlo in kiatsaksak veve uhhi. Tuabang in akiatsakzel pasal khatin agenkhiatna ah kamitpen omdan, hahdan anoploh ciangin kiatsakleng ka khuamuhdan noptuam hi ci’n genkhia hi. Kamit meng, kamitpat, kamit sungah hongdodo om aci tepawl, nidang in hihdan in ana kisiansuah zelzel uh hihtuak hi. Sawltak #zomidaily\nPrevious: Malaysia, Pudu vengsung aom vanzuakna saihonkhat meikang\nNext: Sangsia khatin naupang 20 val abetgawp laitak Video kikhahkhia\nTurkey President Recep Tayyip Eldogan in Kam mal-3 tawh agam huzo\nNaukhak, nauhalna zatui tawh kisai ~ Job Cinpi


url: =FEBRUARY 13, 2021 ~ MUC\nAdmin 12:46:00 PM Articles, Offertory Reading Zomi\nDavid in Pasian a Masak Manin\nNa khempeuhah Pasian masak ding cih pen hamsa hi. David tung panin Pasian masakzia etteh ding om hi lo hiam?\nKumpi David pen Israel mite khangthu sungah kumpi minthang mahmah khatin kiciamteh hi. David in Pasian a masak ciangin na lianpi piang hi. A mipihte lau-in lingin a om uh ciangin David in ama kidal nadingin Pasian masak hi. Suang tawm khat a khutah tawi-in, Pasian min suangin Goliath do dingin kuankhia hi. Mite muhna-ah haigamtat tawh kibang hi. Ahi zongin David in Pasian masak ahih manin Pasian in a galte khut sung panin honkhia hi. Kumpi dingin David sathau kinilh khin, kihtakhuai Goliath zo khin, kumpi inn sungah omin kumpi tanute zi-in nei hi. Tua bangin David in gualzawhna khat khit khat a ngah khit hangin Saul in thah dingin delh tawntung hi. Saul in ama ukna sungah mi gilo penpenin David ngaihsun a, Goliath sih amu galkapte in tu-in David mat le thah dingin nungzuih uh hi.\nBangbang piang taleh lamet bei taleh David in na khempeuhah Pasian masak hi.\nSaul giahphualah ihmu-in om va mu a, David in Saul that nuam hileh ama khut sung hi. A gilo kumpi suamlumin kumpi tokhom aman luah thei hi. Ahi zongin David in tua bangin sem lo hi. Ama khut tawh thukkik lo-in Pasian masak zaw ahih manin Saul kiang pan kihemkhia hi.\nDavid in Pasian masak tawntung kha lo hi. Bathsheba tawh mawhin a pasal thahsak hi. Pasian masak lo-in David in ama deihna a masak zawk manin tua bang mawhna tawh kidim hi. David in ama mawhna thaman a thuak ding hi; a mawhna kisikin Pasian masak kik hi. A nuntakna a beikuan ciangin amah in inn hoih mahmah sungah teengin Pasian biakbuk in kisia-in om amuh ciangin biakbuk puahpha dingin ngaihsun hi. Ama kumpi inn sangin Topa inn a hoih zaw-in lamh ding Topa tungah kamciam pia hi.\nDavid in Pasian masak hi. Amah i etteh ding ahi hi.


url: =Malaysia, Penang ah mawtaw khatin singkung phukha in meikuang, mi 1 si ~ ZD :: ZOMI DAILY\nposted on 5 March 2017 at 4:01 pm Lomkholna: Malaysia, News, Sawltak, World\nMalaysia, George Town sung aom Tun Dr Lim Chong Eu Expressway kicihna lamzikpi tungah tuni Sunday (Mar 05) ni in mawtaw khatin meikuang in asungah mikhat si cih theStar pan kiza hi. A mawtaw pen Proton Saga FLX te hi a, singkung khat phukha in, mei akuang hiding in ki ummawh hi.\nHih tuahsiatna munpen Malaysia Highway Authority Penang te zummailian ah ahihi. George Town palik te genkhiatna ah mawtaw sungah asipen Oh Chun Guan kici minnei khat ahihi. Mawtaw sungah amahbek atuang hi a, mei akatgawp ciangin paikhiatheilo hidinghiam atutna mahah kanglumsuak cihi.\nThunei te genkhiatna ah hih Driver papen mawtaw hatlua in lenkik zolo, Control zolo ahih manin, singkung ataihkha hiding a, tuapanin meikuang akipan hiding ci uhhi. Driver papen atutna mahah tusa in mei akang ahihi.\nFire and Rescue Department te genna ah zingsang 7:54am hunpawl in tuahsiatna Accident om ci a, hongki zasak cihi. Aphual ah Minute 5 khitciang in kitungpah a, ahi zongin meikuangpen daita cihi.\nNungdiak mahmah inzong Penang Bridge tungah Taxi khat meikang in mi 2 in sihlawh uhhi.\nRelated: Malaysia, Penang Bridge tungah Taxi khat meikang in mi 2 si ~ ZD\nTutung mawtaw sungah akanglum Driver pa ii aluanghawm pen Penang Hospital ah Postmortem bawlding in kipuak pahhi. Hih tuahsiatna pen “Reckless Driving” in ki ciamteh hi. ZD Sawltak #zomidaily\nPrevious: SoyNut Butter te E.coli natna tawh kizopna om ahih manin nekding lauhuai ~ ZD\nNext: Australia sumtuh honkhat Melbourne khuasung ah kizel ~ ZD\nDr. Mercy Man Khan Niang tawh hun nunung geelna


url: =China Motorcycle Spare Parts Motorcycle Head Light for Arsen150 Motorcycle Parts - China for Arsen150 Motorcycle Head Light, Motorcycle Head Light\nFor Arsen150 Motorcycle Head Light, Motorcycle Head Light, Motorcycle Parts manufacturer / supplier in China, offering Motorcycle Spare Parts Motorcycle Head Light for Arsen150 Motorcycle Parts, Motorcycle Parts Motorcycle Clutch Sprocket Horse 150 I, Motorcycle Parts Motorcycle Head Light Cover for Ybr125 and so on.\nSupplier Homepage  Product  Motorcycle Parts-Other Model  Others Motorcycle Parts-Other Model  Motorcycle Spare Parts Motorcycle Head Light for Arsen150 Motorcycle Parts\nMotorcycle Spare Parts Motorcycle Head Light for Arsen150 Motorcycle Parts\nModel NO.: For ARSEN150\nName: Motorcycle Head Light\nModel: for Arsen150 Motorcycle Head Light\nMotorcycle parts name motorcycle head light\nMotorcycle model For ARSEN150 motorcycle head light\nProduct Material Steering\nMotorcycle Part Motorcycle Piston Kit for Bajaj Pulsar135


url: =Singkung thum (Pasian gelna a tuampi) :: ZOMI DAILY\nposted on 19 July 2018 at 9:17 am Lomkholna: Dongmung, News\nSun ni tang zong etlawm mahmah-a, leitung’ nopna tawh kidimsak hi. Tua bang laitak in singkung thumte zong lungdamna tawh hong khangto uh hi. Tua singkungte in amau mun ciat panin mailam ah amaute tungtawn in a kisem ding lunggulhna sunmang na nei ciat uh hi.\nTuate hong sutkhawm uh hi.\nA masa pen in hibangin ama sunmang gen-a, “Kham le ngunte kikoih, kikholna singkuang,” a utna thu a gen hi.\nA nihna pen in zong ama sunmang gen-a, “Teembaw lianpi khat hi-in kumpite khualzinna,” a suahnopna thu a gen hi.\nA thumna pen in zong a sunmang gen-a, “Limtak in khangto-a, ama tungtawnin na khempeuh a piangsak Pasian vangliatna kilangsak,” a suahnopna thu a gen hi.\nHunte hong bei toto a, amaute sunmang bangin hong piang hetlo ahih manin khasia in lungneu kisa mahmah uh hi.\nSingkung masapen ahihleh bawng an nekna kuangin kibawl a, singkung nihna ahih leh nga betna gunkuang neu khat in kibawl hi. A thumna pen ahih leh singlamteh in kibawl hi.\nTua bangin amaute sunmang dan hilo amau lunggulhna danin akibawlloh ciangin lungkia in thanem kisa mahmah uh-a, singkung masapen in, “Ka sunmang ahih leh mihaute’ ngun le kham kholna singkuang hih ding hinapi, tu-in bawng an nekna kuang ka suak-a, nisim ganhingte tawh ka om khawm hi,” a ci hi. A nihna pen in zong ama sunmang bang loin ngasa betna bekin kizang ahih manin lungkia in thanem kisa mahmah hi. A tunga nihte mah bangin a thumna pen zong ama sunmang tangtunglo ahih manin thanem kisa mahmah hi.\nAmauteng in a sunmang bangun a tangtun’ loh ciangin Pasian tungah khasia kisa uh-a, “Banghangin ka lunggulhnate uh hong tangtung saklo ding veve, hong khangcing sak na hiam?,” ci-in a phun uh hi.\nAhi zongin a nungsang ciangin tua bawng an nekna kuang sungah Khazih Zeisu hong suakin mawh nei mite suahtakna hong pia dingin hong kipatkhiatna mun a suak hi. Tua khitteh tua gunkuang neu zangin Topa Zeisu in lungdamna thu tangko a, mi tampite in hotkhiatna a ngah nadingin thugenna in a zang hi. Tua khit ciangin tua singlamteh tungah Topa Zeisu kikhai in a sisan hong bua-a, a nuntakna hong piak manin leitung mawhna khempeuh kimaisak hi.\nI nuntakna sungah eimau san ciatin sunmang i nei-a, lunggulhna tampi i nei hi.\nAhi zongin eimau sunmang lunggelna bangin na hong pianglo zawsop thei hi.\nI gelna bangin hong pianloh ciangin Pasian tungah khasia in i thanem thei hi.\nAhi zongin Pasian in eite adingin ahoihzaw gelna na nei gige hi.\nEi deihna ah a hoihpen leh a nasiapen dingin i lunggulh hi.\nAhi zongin Pasian in ahoih penpen ding le a nasia penpen dingin gelna a nei hi.\nEimau nuntak khuasak nop nadingin i gel a, i sunmang tangtun ding i lunggulh hi.\nAhi zongin Pasian in ei bek hilo in eima nuntakna hangin ama vangliatna kilang a, mite phattuamna ahi dingin hong deih hi.\nEimau nuntakna daupai matun dingin i lunggulh-a, hanciam in i kalsuan hi.\nPasian in leitungbup adingin hong na telin eima nuntakna hong zang nuam na hizaw hi..\nSanggam aw, na sunmang a tangtun kei leh zong lungkia thanem in khasia kha kei in… Nang gel na sunmang sangin ahoihzaw gelna a nei Pasian in nang hong kalsuanpih ding hi…\nSanggam aw, na kalsuanna sim ah lungkia in na tupna bang a tangtun loh ciang khasia kha kei in… Pasian in nangmah zangin ama vangliatna kilangkhia sak dingin gelna nei-a, nang hangin mite in phattuamna a ngah nadingun hong makaih ding hi.\nTopa’n ama gelna a telsiam semsem dingin thupha hong pia tahen! Lungdam, Dong Mung\nPrevious: Aw leh: Yes: Hohkeh kammal kizatdan\nNext: A kizangthei mi suahsawm in


url: =Amos 1 | Siantongluan.net\nAmos 1 |\nTekoa khua-a a teng tuucingte lakah Amos a kici mi khat om hi. Uzziah pen Judah kumpi hi-in Joash tapa Jeroboam in Israel kumpi a sep laitak, zinlin ma kum nih hun laitakin Pasian in Amos tungah hih thute kilangsak hi.\nAmos in, "Zion Mual panin Topa hong hawksuk a, Jerusalem khua panin hong awngkek hi. Tua ahih manin lonona gamteng keugawp a, Karmel mualdawn dum dide teng kausan ta hi," a ci hi.\nTopa in hih bangin ci hi: Damaskas khuamite thumvei a khialh khit, a liveina hangin pelloin amaute gim ka pia ding hi. Bang hang hiam cih leh amaute in an gawina suang tawh gawizan bangin, Gilead gammite gawigawp uh hi.\nTua ahih manin Hazael innkuante mei tawh ka hal ding a, a meikuang in Kumpi Benhadad munmuanhuaite kangtum ding hi.\nDamaskas khuakulhpi zawlte ka sutan ding a, Aven Kuam-a teng mi khempeuh leh Betheden Kuam sungah a om gam ukte khempeuh keimah in ka susia ding a, Syria mite ahih leh Kir gamah salin kipaipih ding hi.\nTopa in hih bangin ci hi: Gaza khuamite thumvei a khialh khit, a liveina hangin pelloin amaute gim ka pia ding hi. Bang hang hiam cih leh amaute in minambup khat sal dingin manin, Edom mite tungah ap uh hi.\nTua ahih ciangin Gaza khuapikulh ka kangsak ding a, a munmuanhuai teng a kangtummang ding hi.\nAshdod khuapi-ah a teng mite ka lakhia ding a, Ashkelon khuapi ukte ka beisak ding hi. Ekron khuapi ka sugawp ding a, Filistia mi a omlaite si ding uh hi.\nTopa in hih bangin ci hi: Taia khuamite thumvei a khialh khit, a liveina hangin pelloin amaute gim ka pia ding hi. Bang hang hiam cih leh amaute in minambup khat Edom mite tungah ap uh a, lawmta dinga a thuciamna uh zuilo uh hi.\nTua ahih ciangin Taia khuapikulh ka kangtumsak ding a, a munmuanhuai teng kangtummang ding hi.\nTopa in hih bangin ci hi: Edom mite thumvei a khialh khit, a liveina hangin pelloin amaute gim ka pia ding hi. Bang hang hiam cih leh amaute in a sanggam uh Israel-te namsau tawh delh uh a, hehpihna lungsim neilo uh hi. A hehna uh damsak ngeilo uh a, a tawntungin heh niloh uh hi.\nTua ahih ciangin Teman gamsung khempeuh ka kangtumsak ding a, Bozrah khuapi munmuanhuai teng kangtum ding hi.\nTopa in hih bangin ci hi: Ammon mite thumvei a khialh khit, a liveina hangin pelloin amaute gim ka pia ding hi. Bang hang hiam cih leh amaute in huaihamin gam a deihthuah manun Gilead gam simgawp uh hi.\nTua ahih ciangin Rabbah khuapikulh ka haltum ding a, a munmuanhuai teng khempeuh kangtum ding hi. Galdo-a kikona aw ging ding a, tua kidona awging khuapi huihnung bang ding hi.\nA kumpipa uh leh a uliante uh salin kiman ding hi.\nTedim Lai Siangtho / Laibu: Amos 1


url: =Siamsin Medical Trip To Langzang, Huhngetna lai :: ZOMI DAILY\nSiamsin Medical Trip To Langzang, Huhngetna lai\nposted on 9 April 2015 at 9:30 am Lomkholna: News, Zomi\nDear Zomi pih akua mapeuh aw\nDam dingin hong lamen ungh. Siamsin lia le tg. te zong dam kim tek ungh.\nAbeisa Siamsin Seminar VIII ,2014 lai in thukimna aom mah\nbangin hong tung ding April 13-17, 2015 sungin Siamsin Medical Trip to\nLangzang khua Tedim gam ah pai dingin vai lianpi kinei ahih man-in\nsumtha tawh ma nong panpih nading itna lianpi tawh Zomi Siamsin\nKipawlna-Myanmar in huhna ko’ng ngen uh hi.\nTg. Lian Suan Piang\nZomi Siamsin Kipawlna\nATHU : SiAMSiN Trip TO lANGZANG 2015 ADiNG HUHNGETNA\nZogam mun tuamtuam ah kizopna lampi leh kizopdan haksatna, thutheihna ziakaina, thumuhna atawmna ,nek le dawn haksatna, sum leh pai kicin lahna, nuntak haksatnate hangin damlo pipi in lo ah kuanin gilkial ciangin\nkawngah puan-ak henin gilkial thuaksa a, lokho in natna satna thuakhun ciangin siavuan/siamah te ahihkeileh\nkhuapi leh a dang munte ah kilak zoloin gum thuak in anungta i mipihte pawlkhat om a, tua pawlkhatte lakah mi\npawlkhat in sihlawh uh hi. Zomi pawlkhat in anat asat hun uh ciangin a hoih leh a muanhuai mahmah zato te ah kilak\nin cidamna azon laitak un Zomi pawlkhat in anat asat kawm un lokho,singpua in a om uh hi. Natna satna a thuak uh\nciangin adon thei akhoi thei cidamna lamah thu athei leh asiam mi a omloh manin natna a lel Zomi pawlkhat Zogam\nnawl tuamtuam ah omlai hi. Tua bek hilo in thumuhna leh khuamuhna atawm manin nuntakna ah mavan zawhzah\nding mavanglo in minuai ah ki om hi. Zomi Siamsin Kipawlna-Myanmar in Zogam nawl tuamtuam ah a om Zomipihte phattuamna dingin tu in Tedim gam langzang khua ah April 13-17, 2015 ciangin a khongin cina etna leh siamna\ntuamtuam hilhna SiAMSiN Trip pai dingin ngimna le gelna ka nei uh hi.\n* Zogam mun tuamtuam ah a om Zomite’ cidamna dinmun(standard) a sang zawk na ding .\n* Zomi te’n cidamna a manphatna leh a thupitna te thei in cidamna tawh a kituak in nuntak theih na ding.\n* Cidamlo ten cidamna a ngah theih na ding .\n* Zatuilam Siamsinte in Zogam mun tuamtuam ah a om Zomite’ omdan ,nekdan ,dawndante thei in Zomi itna\nlungsim a khan theih zawk na ding.\n* Zomi khangno ten Zomi zatuilam Siamsinte en in a hanciam zawk na ding .\n* Zogam mun tuamtuam ah a om Zomite in tuhun paizia mu in, delh zo in a zuihzawh na ding .\n* Zomi khangnote pilna le siamna muhnate akhantoh zawk na ding.\nNote: Anuai a PDF lim tungah namek lecin Download kullo in ki simthei pahding hi. PDF File tepen ihtheihsa mahbangin Mobile Phone sangin Desktop PC tawh a etdan lemzaw khading hi.\nPrevious: Adelaide Easter Conference – II\nNext: Biakna taktak (True Worship) ~ JK Kam\nGZA Youth Department pan zaksakna (05 October 2016)\nZomi Community Canada (ZCC) Kumcin Khawmpi sapna\nNuclear Plant a kizatna hang ~ Hau Za Cin\nDollar zakhat in ka hihna hong telsak! ~ Zomi Quavadis


url: =Leitung Gaalpi 3 na Hongpiang leh Hih Gam 5 Tengin Gaalzothei Ding / ZIA tawh tehkaak na\n1945 kum August kha Ni 6 zingsang nai 8:15 am in American tote beltawng Atom bomb “ Boihno” kici “Little Boy” Japan gam Hiroshima ah khia in nuntakna 80,000 mitphiat sung in puulsih suk in khuazang seh 2/3 kisia cippah hi. Tuazawh ni 3 khitciang in, beltawng 2 na Nagasaki khuapi ah khiatleuleu in nuntakna 40, 000 siacip pahin, a nunggu thuak in tulsawm lom tampi nungsih lai uhhi. Hihbangteng tawh German galbukna dumthukpi ah Hitler ki gui awkzawh khakhat khitciang in Japan inzongh Gam Pangkhawm/ Allies tetung ah khutlaam/ surrender in Asia ahzongh WWII na hong bingtawp hi.\nTuni, nuclear vui kithun kg 1000 a gik beltawng khatpeen TNT( Tri-Nitro-Toluene) zothauvui ton 1, 200,000 zah agik tawh puakhap natha kikim tahi. Tuni Leitung galpi hong kipan vat hileh, alangnih tuak in hi bangaa suksiatna thakhauh beltawng te neituak tuak ta uh ahihi. Leitungbup ah nuclear beltawng kigawm 22, 000 omding in ki ummawh hi. Hihzah tazen kizang taktak leh leitung pen a bei keizong in siatum cip ding cihi.\nNgaihsun lehangh patauh huai mahmah hi, American in Japan ah tang 2 akhiat pen, a nunggu enkik hilehangh tuni ciangdong ahi theiding in kingaihsun zo mahmah nailo ahih manin, gamhau te in mailam ah tualampi pelh in a dang galvan ah ki demzawta uhhi. Genthena in Set khuakneel software code 24 000 tawh ki kilhcip F-35 vanleng, galkulh leh dumthuk vutlet ding beltawng (bunker bursting cruise missile), cihte ah kidem zawta ahihman in nuclear tawh thukhen zahding galpi piangding lam et tawm zaw cih dinghi.\nTunung deuh aa kipan nuclear beltawng khutlet gampi te hong ki nawkpian cih ihmuh ciangin Galpi masuan aa om ihiiam cih huaizel hi.\nGalpi III na piang hileh kua in gaalzo dingcih tawh kisai thu leh la sumtha bekhilo galvan neihzah enkaak suk in anuai ah konggual suk hi.\n-Military personnel count Leigaalkap mimal phazah (total active, reserve and paramilitary troops)\n-Naval size Tuigaalkap leh gaalvan zah (by displaced tonnage of water, i.e. total real weight of military sea vessels)\n-Air force size Gaalvanleng neihzah (number of combat planes and attack helicopters)\n-Trends in military spending Gambup kumkhat sumlutzah ii sehbangzah gaalvai ah zeekzah (US $ tawh kisim hi, GDP gross domestic Product %).\n-Estimated nuke count (Nuke Beltawng neihzah)\nTu in, kua in galzo zawding cihpen a kinai pen ding in sansat kawm in a omsa leh hongpai laiding hun ah khantohna zui in enkak ding hihangh.\nNuclear beltawng nei zihziah ciat ahihman in galpiang takpi leh thudik tang kido nazongh omzo takpi diam cihpen gencian haksa dinghi. Vanleng, tuilengpi leh tuisunglut te puak beltawng bek hilo in leimaitang bulphuh beltawng khahna tausang tezongh mangngilh ding hilo hi. Hih etkholhna pen 2014 kumsung galpi piangding hinailo in tuzawh kumsawtpi khitciang ding etkholh na hi, pilna siamna zongh khangtobeh laihamtang dinghi.\nA tungaa thulu nam 5 tawh pii-ciangteh in kuate galhat pending cih anuai ah gualsuk ni. Tulian dinmun tawh gamlian 5 telsuk in a hatpen akhat na ah kikoih hi.\n5. United Kingdom (UK): 2013 kum sumlut vekpi GDP $ awn tul 2,432 lak ah $ awn tul 60.8) GDP- gross domestic product\nPuan gialsilh/ Personnel: 387,570\nHuihlak/ Air: 222 galdo vanleng/ combat aircraft, 153 galdo heli/attack helicopters\nTuitung/ Sea: Tui gihna ton 367,860 zahtawh kikim hiam leh thautang\nNuke Beltawng: Upmawh 160 keeksa, neihvekpi gawm 225\nTanglai aa minthang vangvang ahi Britain galhang galsiamna lakah leitung aa tui galkap siampen kici kumpinu minsuang tuigalkap tezongh tukhang huntak ciangin tuazah hizo nawnlo uhhi. Tu dinmun in Royal Navy pen leitung ah a hatpen nga na bek hita hi. Leitung aa huih galkap thuapcing masa peen hingei uh a, tuhun ciangin a lianpen 10 lak ahzongh kihel zonawn lo hi. 2013 kum Galkap zumpi sumzeekzah pen leitungbup ah a tampen 3 na hi. Nitum gamlam ah a lian pen nihna ding in France tawh kituh sak tadih uhhi. A taktak in nambat 5 nading in France, Germany leh Japan tawh ki gualkim piantek napi in banghang in UK kitel hiam cihleh;\n2030 ciangin Europe ah tutadih a haupen Germany khengto suakin Euro sum zangkhawm gamte sum manneihna kiamsuk na in sukhalo bekthamlo in, hong khangthak India, Brazil tekheng in sumbawl lianpen gam suakding cih muhkholh na thu khat, (UK in Euro sum zanglo in sterling pound zang uh) tulai sumlutzah seh 1000 suah seh 25 bek galhiam lamah zeek uh himah leh patau khat hong omvat leh nawhtak in hong behlap zoding, US tawh ki meltheihna zongh hoihto suakding ahihman ahihi.\n4. India: 2013 kum sumlut vekpi GDP $ awn tul 1,844 lak ah $ awn tul 46.1)\nPuan gialsilh/ Personnel: 4,768,407\nHuihlak/ Air: 1,080 galdo vanleng/ combat aircraft, 140 galdo heli/attack helicopters\nTuitung/ Sea: Tui gihna ton 317,725 zahtawh kikim hiam leh thautang\nNuke Beltawng: Upmawh 100 keeksa\nTu tadih India galhiam lam sumzeek na pen a 8 nabek hi, France, Japan, Saudi Arabia te nangawn in India sangin $ awn tul 10 tamzaw in zeeklai uhhi. Tua aihleh nidang lai Britainte siahkaihna gam khat ahilel India in, a siahpiak topu Britain khengto in hizah in muan’bawl ihhiam?\n2007 kum Goldman Sachs Sumbul Bank muhna ah mailam kum 10 sungin India in Britain khengto in sumbawl nalam ah makhelh ding cihi. Nungkum sung inzongh, ‘IHS thupuak muhna ah tu aa danta in apai leh mai 2017 ciangin sumzuak sumlei nalam ah India in UK makhelh ziau ding cileuleu uhhi.\nA kawmkal ah UK pen Euro sum mankiam na in nawk in tawlkhat dinkhawl tadih dingin zong a mukhol omban ah, tutadih leitungbup ah puangialsilh a tampen 2 na himawk uh ahihman in leitung galpi hongpiang leh a veng le pamteng tuancil cipzo zah in a tam uh ahihna zongh mangngilh kei ni.\n3. The Russian Federation: 2013 kum sumlut vekpi GDP $ awn tul 2061.3 lak ah $ awn tul 90.70)\nPuan gialsilh/ Personnel: 3,250,000\nHuihlak/ Air: 1,900 galdo vanleng/ combat aircraft, 1,655 galdo heli/attack helicopters\nTuitung/ Sea: Tui gihna ton 845,730 zahtawh kikim hiam leh thautang\nNuke Beltawng: Upmawh 1,480 keeksa, neihvekpi gawm 4,502\nGalkap kivak na thapia in leitung ah galhiam lam sumzeekna a tampen 3 na zongh hi. India tawh ki valak sim cihding hiam Russia zongh US leh nitum gam tetawh kilehbulh in galhiam lam sumzeekna ah hong keekto saksak in a tawpna ah UK nangawn khengto ahihna kimu thei ahihi.\nIHS Jane’s Annual Defense Budgets report nazui in hongpai ding kum 3 sungin galkap lam kisin na leh galhiam lam sumzeek na in sumzatsa sangin 44% khangsak tolai ding cih kimu hi. Tu tadih in, leitungbup ah US zom in huihlak leh tuitung galhiam a lianpen 2 na bek hilo lai, nuke beltawng zongh US zom in a nihna mah hilai uhhi. Tawlkhat sung hih dinmun khahsuah pak sawm in umkeng.\n2. United States of America: 2013 kum sumlut vekpi GDP $ awn tul 15,500 lak ah $ awn tul 682)\nPuan gialsilh/ Personnel: 2,291,910\nHuihlak/ Air: 3,318 galdo vanleng/ combat aircraft, 6,417 galdo heli/attack helicopters\nTuitung/ Sea: Tui gihna ton 3,415,893 zahtawh kikim hiam leh thautang\nNuke Beltawng: Upmawh 1,645 keeksa, neihvekpi gawm 5,113\nUS nungaa a zomto gam 10 kigawm sangin galhiam ah sumtam zeekzaw kimlai bekthamlo in, America pen tu tadih in kivak siamna leh galhiam lam ah paubang nading omhetlo mah in a siampen, a kiva pen, galhang pen leh galhiam hoihpen himah hi, tua bangkim lai banghang in United States galhiam sangin gamdang khat tha hatzaw dingin sehbawl mawk ihhiam? Tua aihmawkleh, mun 2 na ah bang hangin American tu kheukhau mawk hiam?\nDawimangpa lungsim kihei in, 2100 kum masiah leitung galpi pianglo ding in sehta lehangh, anuaiaa teng etkak ding hong om hi:\n2013 kum in galhiam lamah $ awn tul 682 ($ 682 billions) zeek in Leitungbup ah tuitung leh huihlak galhiam a lian penpen a nei bek hilo nuke beltawng hizah nei gegu bang cidan hiam? Maikum 2014 ciang $ 100 billions kiam in $ 574.9 billions bek zeekmah taleh a nungzom gam 8 kigawm sangin galhiam ah tam zeekzaw lai cih kimu hi. A nuaiaa ensuk dih ni…\n1. The People Republic of China: 2013 kum sumlut vekpi GDP $ awn tul 8,300 lak ah $ awn tul 166)\nPuan gialsilh/ Personnel: 7, 054, 000\nHuihlak / Air: 1, 500 galdo vanleng/ combat aircraft, ? galdo heli/attack helicopters\nTuitung/ Sea: Tui gihna ton 708, 086 zahtawh kikim hiam leh thautang\nNuke Beltawng: Upmawh 240 keeksa, neihvekpi gawm ki cianlo\n1970 kum khit sumbawl hauhna te a lamdang in hongkhangto ahihna tawh kizui in, khangto mawk hilo kikhawh liang in zang hi. Kim le pam, singkung ganhing susia in siatna tampi om himah leh tuihual bangin thatang tawh mainawt in a kidal zolo zahding khantoh na in hongnawh ahihman in gamdangte mai ah hong tai uhhi. Gam mite nuntak khuasak domkangto in sumlei sumzuak na ah meetbawl kiva uhhi.\nGalhiam thatawh tungtuan na lam enkik hi lehangh, mipi lakah hauhna tanh kikimloh na in hongnawngkai sakdiam, aikeh party khat tawh ki vaipuak makaihna in mailam ah nitum gamlam tawh kidem na ah hong dualkik lel khadiam cih muanmawh na omhi.\n- 2013 World Economic League Table thupuak tawh kizui in 2028 kum ciangin China’s Gross Domestic Product GDP in United States GDP khengto suak dinghi cihi. Tulel in China in 2% of GDP leh US in 4.4% of GDP ciat galhiam lamah zeek uhhi.\n- 2011 International Institute for Strategic Studies thupuak muhna ah hongtung ding kum 15-20 sungin China in US galhiam neihna zah hong delh phato ziau ding ci uhhi. Tua pen nung 2011 kum lai hi a, China in kumkhat $ awn tul 166 zeek nailo hilai hi.\nA taktak in kong kikhakkhum bangaa thu iimcip China galhiam thumeilet/ policy pen telcian ding hamsa laihi. Ahih hangin leitung galpi hong piangin US-China ki lawmtat na hong kisia leh sumsuak sum kilei na lamzongh hong toknawi to ding ahihman in US sumleina tha muang China thatang hong kiamsuk ding cihzongh mangngilhloh ding kisam hi.\nLeitung galpi WWIII hong piangleh hih gam 5 teng galhiam lam pii-ciang tawh khinkhai in tu aa dan in a kimu thei hi. Bangthu te hangin leitung galpi piangthei ding cih thulu a dangte tawm enbeh lai dihni.\nSum lei/zuak Galpi Trade War: America Vs. China\nGaaltha tawh kilangdo kei ahihloh hangin, sumlei sumzuak kituhna ah sum thukhun vaitawh tulai nangawn in ki nawk gige uh hi. America kumpi in China te sumkhek diktatlohna leh sum pii-ciang khiakna ah thudik in gamtalo ci’n a phunsan zawh sawtta hi. Currency manipulation kici pen China in amau Yuan sum manneihna a ki lawmlopi in khiamgawp in tuatawh Dollar tampi leisemsem uh ahihman in sumlei sumzuakna ah China bawl vante tawmno tawh zuakzo uh aa, leitung ah gamdangte vantawh tehin tawmno tawh zuakzo uhhi. Tua thuhang in gamdangte bawlsa vanzat te in China bawl vante tawh a kizuakkhawm ciangin vanman kikhai lua ahihman in khawngzolo uh cihi. 2012 kumpi kiteelna ah Republican Telcing Mitt Romney in kei kumpi kasepleh zumkah ni masa ni in China tawh sumtualgal kigi kakhungpah ding cihi. Cihnop na ah US honglut ding China bawl vankhempeuh siahsum tax tamzaw sakin ka gawtding cipah hi.\nHihbang hongpiang takpi hileh sumtualgal apiang hong kici diam? China in eeleh bangci thukkik dinghiam?\nLeitungbup sumbawlna Thukhun zumpi World Trade Organization ah thu kineih sangin US leh China kikal ah awzol zaw in diplomacy kici tuidam tawh kihona bel teelzaw tham ding uhhi. Hih summeet vai hizeel ahihman in tuabek tawh tawlngalo in alauhuai zaw sumtual galzongh a piangthei thu bel higige hi.\nAsia Pacific Galpi War: China Vs. Nitum lam Gamte (the West)\nA paisa tawlkhat lai in, China khuataw tuipi nuai leitaw ah sumpiang tampi omding hicih lam etna tawh China leh Japan kikal vai pi khat hongom ciangin, China in a kituhna tuikulh kim le kiangteng huihlak amau thuneih na hi cih tangko uh ih zaakciat hi. Cihnopna ah tua kim le kiang huihlak tawn aa leng vanleng peuhmah in China tungah phalna ngen masak lohphamawh cihna hi. Japan inzongh akibangin tangko uh ahihman in genkholhlohpi in mei akuangvat thei ahihi.\nHih tuikulh neuteng paulap in Japan in 1937-1945 kikal sung minampi lungsim tawh galhong phawng khia uh ahihi. China gam khenpi khat Japan khutsung tungin mi awn tampi that, bawlsia leh numei tampi bawlsia gawp uh aa tuni ciangdong mangngilh zolo in nasa velval lai mahmah uhhi. Bekthamlo in hih tuikulhte in leisung piang huihtuisuak (natural gas) tampi om in, China gam kum 45 sungphial ding kicingtak zatkhop ding om hi cihzongh thulu khat hongsuak ahihi. Gamnihtuak in mawhna kikawk tuak in galhiam pua tuilengpi te ki nawk dekdek liangin ki talsik zeel uhhi. Japan in China gam kum 8 sung a vanawklai un China awn 20 si in, Japan awn 2 si hi.\nAwlmawh huaithu ah, gal hongkipan leh tawmvei sungin leitungbup lawhziau dinghi. Alang ah, Asia sumbawl gamlianpen geel ahihman in leitungbup sumlei sumzuakna zong kisia pah ding cihi. Bekthamlo in, Japan tungah US kamciam ahi galvai ah kongpanpih tinten ding cihthu om ahihna leh China nungah Russia in nungthuappah ding ahihman in gal kilawh zauding cihna hi.\nGal Kido na/ Military Conflict: Russia leh Tumlam gamte\nZanmah thupiang Ukraine tualsung buaina ah abeisa galvot (cold war) hunlai khekhap teng hong maikah kik suak hi. Russia gam pummuan’na tawh Ukraine kumpi in EU gamtawh thukim na khutpi meekding utlo, EU pummuan’na tawh mipi hongso khia. Thutawh kipan in gamahtatna in zomto, tua paulam in Russia in Ukraine gamtaw leimeng Crimea luahphei ziau hi. US in awilo bekthamlo in thu le la tawh tawsat ding kithawi behlai hi.\nA tom in gensuk lehangh, Ukraine mipi atamzaw in a pului uh Russia sangin EU tawh ki mehmat nuamzaw uh bekthamlo in suahta taktak zongh kisa zaw, lunggulh zaw uh cih kimu hi. Russian in kumpi pa panpih, EU leh US in tangpi mipi deihna panpih in tua tawsawn na ziak in Ukraine kumpi Russia ah galtai phei hi. Tua mipi gualzawhna Russia in galhiam leh galkap tha tawh buakhuan kik ahihman in Ukraine in Crimea gamke khahsuah uhhi.\nHih thulu hong kizom suaksuak hileh galpi pian nading meigiit kaatzongh himun tepan in hong ki pankha ding upmawh huai lahlo ahihi. Leitung mipil te in amau ciat pii-ciang te zangin ah muhkhiat thu hong hawmsawn ka hihi.\n0. United Zoland: 2015 kum sumlut vekpi GDP $ awn 1.0)\nPuan gialsilh/ Personnel: 1300 (ZIA)\nHuihlak / Air: 0 galdo vanleng/ combat aircraft, 0 galdo heli/attack helicopters\nTuitung/ Sea: Tui gihna ton 0 zahtawh kikim hiam leh thautang\nNuke Beltawng: Upmawh 0 keeksa, neihvekpi gawm ki cianlo\nLaigelhte deihna nateltheih leh lungdam huai hita hi.


url: =Taman Jaya LRT station gei ah mawtaw 6 meikang :: ZOMI DAILY\nposted on 21 December 2015 at 9:22 pm Lomkholna: Malaysia, News, Sawltak, World\nPawlkhat in hihpen Bomb tawh aki puaktamsak, aki kangsak hi cihzong kiza hiauhiau hi. Ahi zongin Petaling Jaya OCPD Asst Comm Mohd Zani Che Din in agenkhiatna ah hihpen Bomb tawh kisaina bangmah omlo hi. Aki haltawm hiding hi ci’n genkhia hi.\nTuni nitaklam 1pm khitpawl in hihvai tawh kisai Social Media tuamtuam ahi Facebook, WhatApp, Twitter cihte ah kithehthang gawp a, pawlkhat in Bomb kitam hi kidawm un ci’n agelhgelh zong om cih Straits Times tungtawn in kiza hi.\nSix cars ablaze at Taman Jaya LRT station\nFire and Rescue Department te genkhiatna ah hih mawtaw 6 te akatna ah meiphelh in nailang vai ka buaipih uh cih genkhia uhhi. Ahi zongin meikatna ahang taktak pen ki theician nailo a, aki kansan laitak cih kiza hi. Asi leh aliam abai bel omlosam cihi. ZD Sawltak #zomidaily\nPrevious: Japan Gal Sung Dawi Havang Kal Pan – 5\nNext: Zomi D.C News: Graduation Ceremony


url: =Pate’ Ni Taangthu Atom « Nikonghong\nHome » Thutatuam » Pate’ Ni Taangthu Atom\nPate’ Ni Taangthu Atom\nPate’ ni hong kipat theina tatak sia kuama in son thei vaset ngawl hi. Pawl khat in, West Virginia state biakinn khat a, biakpiak kikhopna pan Pate’ ni kipan aa, 1908 kum kiim hi ci uh hi. Adang pawl khat laleo in Vancouver, Washington pan kipan ci hi. Ahihang aki sonbel Pate’ ni pian khiatna taangthu sia Spokane, Washington pan kipan hi.\n1909 kum sung Sonora Smart Dodd aki ci numei khat in Nute’ ni thuhilna a ngaina pan Pate’ ni zong vawt leang hoi tu ci in ngaisutna hong nei hi. Ama in suapui unau 5 nei hi. A nu thi zawk ciang, a Pa, William Jackson Smart in zi nei kik ngawl aa, a khan tawntung a ta te teng ou in keam in nungta hi. Nute’ ni hanthotna a ngai kakawm Sonora Smart Dodd in a pa phawk mama hi.\nA zi thi zawk ciang a te 6 teng keam in a khan tawntung zi nei kik ngawl in nungta ahikom Sonora in a pa ii, a ta te a itna, a thu khualna le aki piak khiatna thupi sa mama in ma-ngil thei ngawl hi. Sonora ii pa sia June tha sung suak ahikom, Pate’ ni sia June tha sung vawt tu in khensat hi. June tha 19, 1910 ni Spokane, Washington ah amasa phitbel Pate’ ni ci in vawt hi.\nLions’ Club ii Chicago branch president, Harry Meek zong in 1915 kum June tha sung ah a khutnuai zum naseam teng taw Pate’ ni vawt hi. June tha sung ma ah vawt aa, ama birthday taw aki naibel nipi 3na Nipi ni in vawt hi.\nKum tam thithim sung Pate’ ni sia tubangma ki vawt kakoai aa, official tatak in bang ni hi tu ci teptena om ngawl ahikom, States le zum pawl khat in Pate’ ni official in tepte natu kumpi tung ah thu sung tawntung hi.\nSonora Smart Dodd ii vaihawmna taw aki vawt, amasa phitbel Pate’ ni, June 19, 1910. Spokane, Washington State\n1916 kum ciang in President Woodrow Wilson in Pate’ ni koi tu in thukim ahihang, President Calvin Coolidge hun 1924 tatak ciangma a thupi tatak in ki vawt pheang hi. 1972 pan kipan June tha nipi 3na Nipi ni sia USA ngam bup Pate’ ni in official tatak in kiciamte hi. Leitung ngam tam mama zong in tua ni sia Pate’ ni in vawt in ciamte hi.\nBy thawngno in Thutatuam on June 17, 2012 .\n← USA Le Mihing Pha ngawl Te\tAmerican Asian →